Παιχνίδι... στο γήπεδο του χρέους | Η Εφημερίδα των Συντακτών\nΣτη λογική της ίδιας της Γερμανίδας καγκελαρίου υπέρ της αμοιβαίας τήρησης των κανόνων θα «πατήσει» ο πρωθυπουργός για να διεκδικήσει τη διευθέτηση του ελληνικού χρέους\nΤη διευθέτηση του χρέους αναδεικνύει σε μείζον ζήτημα ο Αλέξης Τσίπρας για τη μετέπειτα πορεία της ελληνικής οικονομίας, όπως προέκυψε και από τα όσα είπε στη χθεσινή καθιερωμένη συνέντευξη Τύπου στο πλαίσιο της ΔΕΘ. Ο πρωθυπουργός δεν δίστασε να εξαπολύσει επίθεση στον Κυριάκο Μητσοτάκη με αιχμή τις τηλεοπτικές άδειες, ενώ για τα εργασιακά εμφανίστηκε πεπεισμένος ότι θα βρεθεί γρήγορα η «χρυσή τομή».\nΣτο ερώτημα της «Εφ.Συν.» τι θα πει στη Γερμανίδα καγκελάριο για το ζήτημα του χρέους, ιδιαίτερα τώρα που το κλίμα «βαραίνει» λόγω των επικείμενων εκλογών στη Γερμανία, ο Αλέξης Τσίπρας απάντησε πως «η κ. Μέρκελ έχει τη λογική ότι οι κανόνες πρέπει να τηρούνται. Θα της πω το ίδιο. Εμείς τηρούμε τη συμφωνία και αυτή πρέπει να τηρηθεί και από την πλευρά των εταίρων».\nΔεν παρέλειψε βέβαια να επισημάνει ότι το όλο ζήτημα «δεν είναι διμερές», αλλά αφορά την Ελλάδα και τους τρεις θεσμούς, ενώ έστειλε το μήνυμα στο Βερολίνο ότι «δεν πρέπει οι πολιτικές εξελίξεις σε μια χώρα να είναι τροχοπέδη σε μια εξέλιξη θετική για όλη την Ευρώπη». Αρκέστηκε δε να σχολιάσει τις προκλητικές δηλώσεις του Βόλφγκανγκ Σόιμπλε για την Ευρωμεσογειακή Διάσκεψη, λέγοντας πως «η δήλωσή του δείχνει ότι πέτυχε πολύ η διάσκεψη».\nΘα έπρεπε να έχουμε ήδη τη συμμετοχή μας στην ποσοτική χαλάρωση της ΕΚΤ, ανέφερε επιπρόσθετα, επιρρίπτοντας την ευθύνη στη διάσταση απόψεων μεταξύ ΔΝΤ και Ευρώπης. «Θα σφίξουμε τα δόντια και θα εφαρμόσουμε τις δεσμεύσεις μας» είπε για την πορεία του προγράμματος, ενώ εκτίμησε ότι «αν εξειδικευτούν τα μέτρα για το χρέος, η μείωση των πλεονασμάτων θα είναι αυτονόητη».\nΣημείωσε πάντως πως ούτως ή άλλως η μείωση των στόχων για το πρωτογενές πλεόνασμα είναι στόχος ρεαλιστικός, εφικτός και αναγκαίος.\nΙδιαίτερα επιθετικός ήταν απέναντι στον Κυριάκο Μητσοτάκη, για τον οποίο είπε ότι έχει εγκλωβιστεί στο αίτημα για εκλογές, σε μια «τακτική που είναι γραφική». Σχολιάζοντας τη δήλωση του προέδρου της Ν.Δ. για τα Εξάρχεια, ο Αλέξης Τσίπρας τού καταλόγισε ότι «παλαντζάρει επικίνδυνα στα θέματα νομιμότητας» και ότι «αφού δεν θέλει να εφαρμόσει τον νόμο στο ραδιοτηλεοπτικό τοπίο, θέλει να τον εφαρμόσει στα Εξάρχεια».\nΚάλεσε εκ νέου τον Κυριάκο Μητσοτάκη «να αναγνωρίσει τον διαγωνισμό για τις τηλεοπτικές άδειες, να παραδεχτεί ότι είχε άδικο και πάμε να φτιάξουμε το ΕΣΡ που θα βάλει κανόνες στο ραδιοτηλεοπτικό τοπίο». Ο πρωθυπουργός είπε συνολικά ότι ο αρχηγός της αξιωματικής αντιπολίτευσης «από την πρώτη μέρα είναι ο εκφραστής του πολιτικού συστήματος που καταδίκασε ο ελληνικός λαός τρεις φορές στις τελευταίες εκλογικές αναμετρήσεις».\nΕπισήμανε δε ότι με όσα προτείνει ο Κυριάκος Μητσοτάκης για τον ΕΝΦΙΑ και την επιστροφή των 246 εκατ. ευρώ στους καναλάρχες, προκύπτουν νέα μέτρα πάνω από ένα δισ. ευρώ. Αυτό ισοδυναμεί, είπε ο Αλέξης Τσίπρας, με τη λογική ότι «δεν θα μείνει κολυμπηθρόξυλο στο Δημόσιο».\nΜιλώντας με αθλητικούς όρους ο Αλέξης Τσίπρας αναφέρθηκε στη διαπραγμάτευση των πρώτων έξι μηνών. Είπε με αυτοσαρκαστική διάθεση ότι «από θέαμα δεν πρέπει να είχατε παράπονο», αφού «είχαμε μια φαντεζί ομάδα». Συμπλήρωσε όμως ότι η μάχη της διαπραγμάτευσης δόθηκε σε «τοπίο υπονομευμένο με διαιτησία στημένη» και κατέληξε ότι δεν ανησυχεί πλέον επειδή «για την άμυνα έχουμε τον Τσακαλώτο, οπότε είμαι αισιόδοξος».\nΓια τις γερμανικές αποζημιώσεις επισήμανε ότι «δεν θέλουμε να ρίξουμε ένα πυροτέχνημα επικοινωνιακό», καθώς «θέλουμε να κλείσει αυτό το ανοιχτό ζήτημα».\nΣφοδρά ήταν τα σχόλιά του και για την Κεντροαριστερά. Επανέλαβε ότι η Φώφη Γεννηματά στην ψηφοφορία για τον εκλογικό νόμο «επέλεξε να είναι παράρτημα της Ν.Δ.». «Δεν υπάρχει καμιά ανασυγκρότηση, παρά μόνο πολλή συζήτηση. «Κακό χωριό τα λίγα σπίτια, λέει ο λαός» είπε για την αποτυχία συνεννόησης ΠΑΣΟΚ και Ποταμιού και απέκλεισε κάθε ενδεχόμενο συνεργασίας μαζί τους. «Δεν υπάρχει καμία δυνατότητα διεύρυνσης με δυνάμεις που παίζουν ρόλο συμπληρωματικό στο σύστημα Μητσοτάκη», τόνισε.\nΑπό τα όσα είπε και όσα δεν είπε πάντως για τον ανασχηματισμό, αυτός φαίνεται ότι τοποθετείται μετά τη διεξαγωγή του συνεδρίου του ΣΥΡΙΖΑ. Ερωτηθείς για δηλώσεις του Νίκου Παππά ότι δεν επιθυμεί να μετακινηθεί από τη θέση του, ο πρωθυπουργός σημείωσε με χιούμορ:\n«Πείτε του ότι εγώ είμαι εκείνος που θα αποφασίσει αν θα μείνει ή θα φύγει από το υπουργείο του». Ερωτηθείς για την ύπαρξη κλίματος δυσαρέσκειας για τον επικεφαλής του ΤΑΙΠΕΔ, ο πρωθυπουργός αρκέστηκε να απαντήσει: «Η κυβέρνηση λειτουργεί συλλογικά και οι αποφάσεις είναι συλλογικές και έχουν γνώμονα το δημόσιο συμφέρον. Αυτό δεν σημαίνει ότι δεν υπάρχουν διαφορετικές απόψεις».\nΠώς θα αξιοποιηθούν τα 246 εκατ. ευρώ των αδειών\n«Μέχρι τελευταίο ευρώ, τα 246 εκατ. θα τα δώσουμε εκεί όπου ανήκουν: στον ελληνικό λαό», είπε ο Αλέξης Τσίπρας και δεσμεύτηκε συγκεκριμένα ότι θα υπάρξει:\n■ επέκταση του προγράμματος της ανθρωπιστικής κρίσης, με την παροχή επιπλέον 60.000 σχολικών γευμάτων για τους μαθητές που έχουν ανάγκη\n■ πρόσβαση επιπλέον 15.000 παιδιών στους βρεφονηπιακούς σταθμούς\n■ χρηματοδότηση προγράμματος με τίτλο «Γυρίζουμε Ελλάδα» για κίνητρα επιστροφής σε νέους επιστήμονες που βρίσκονται στο εξωτερικό\n■ ενίσχυση των δημόσιων νοσοκομείων με 10.000 νοσηλευτές και γιατρούς (πλήρωση περίπου 985 κενών οργανικών θέσεων διαφόρων κλάδων και ειδικοτήτων, κάλυψη 2.500 κενών οργανικών θέσεων διαφόρων κλάδων και ειδικοτήτων μέσω ΑΣΕΠ, πρόσληψη 760 ειδικευμένων γιατρών ΕΣΥ, πλήρωση 585 θέσεων λοιπού επικουρικού προσωπικού για τα νοσοκομεία και τα κέντρα υγείας, απλοποίηση της διαδικασίας τοποθέτησης των επικουρικών γιατρών –με την οποία ήδη έχουν διοριστεί 800 επικουρικοί γιατροί–, άμεση έναρξη προγράμματος κοινωφελούς εργασίας ύψους 48 εκατ. ευρώ, 12μηνης διάρκειας, για 5.000 νοσηλευτές και προσωπικό τεχνικής υποστήριξης).\nΕργα υποδομών και στη Βόρεια Ελλάδα\nΟ Αλέξης Τσίπρας ανακοίνωσε πότε θα έχουν παραδοθεί τα έργα υποδομών στην περιφέρεια και ιδιαίτερα τι σχεδιάζεται για τη Βόρεια Ελλάδα. Επισήμανε ότι:\n■ Οι πέντε αυτοκινητόδρομοι θα δοθούν στην κυκλοφορία μέχρι το τέλος του πρώτου εξαμήνου του 2017\n■ Μέχρι το τέλος του 2016 θα κατατεθούν οι δεσμευτικές προτάσεις πέντε υποψήφιων επενδυτών για το λιμάνι της Θεσσαλονίκης, που θα φέρουν ιδιωτικές επενδύσεις στο λιμάνι ύψους 180 εκατομμυρίων την πενταετία 2017-2021\n■ Απόδοση της προβλήτας 1 στον λαό\n■ Το μετρό της Θεσσαλονίκης θα ολοκληρωθεί το 2020\n■ Στο τέλος του 2018 θα έχει ολοκληρωθεί ο σιδηροδρομικός ΠΑΘΕ, με τον οποίο το ταξίδι Αθήνα-Θεσσαλονίκη θα διαρκεί 3 ώρες και 30 λεπτά\n■ Ανακατασκευάζεται το αεροδρόμιο της Θεσσαλονίκης\n■ Κατασκευάζεται το ελληνικό τμήμα του αγωγού φυσικού αερίου ΤΑΡ\n■ Υλοποιείται η σιδηροδρομική σύνδεση Μπουργκάς-Αλεξανδρούπολης\n■ Θα δημιουργηθούν ο αγωγός IGB και ο πλωτός σταθμός αποθήκευσης υγροποιημένου φυσικού αερίου\n■ Εντός του πρώτου τριμήνου του 2017 ξεκινάει η κατασκευή υποδομών διανομής φυσικού αερίου σε έξι πόλεις της Περιφέρειας Ανατολικής Μακεδονίας-Θράκης.


36º ΦΕΣΤΙΒΑΛ ΒΙΒΛΙΟΥ θΕΣΣΑΛΟΝΙΚΗΣ: ΕΝΑΣ ΘΕΣΜΟΣ ΠΟΥ ΔΕΝ ΚΑΤΑΡΙΠΤΕΤΑΙ | UNIPRESSITY 36º ΦΕΣΤΙΒΑΛ ΒΙΒΛΙΟΥ θΕΣΣΑΛΟΝΙΚΗΣ: ΕΝΑΣ ΘΕΣΜΟΣ ΠΟΥ ΔΕΝ ΚΑΤΑΡΙΠΤΕΤΑΙ – UNIPRESSITY\n36º ΦΕΣΤΙΒΑΛ ΒΙΒΛΙΟΥ θΕΣΣΑΛΟΝΙΚΗΣ: ΕΝΑΣ ΘΕΣΜΟΣ ΠΟΥ ΔΕΝ ΚΑΤΑΡΙΠΤΕΤΑΙ\nΚάθε χρόνο ,αρχές Ιούνη περιμένω με ανυπομονησία τον θεσμό που έχει στιγματίσει την έναρξη του καλοκαιριού στην Θεσσαλονίκη. Έτσι λοιπόν, εγω, ως γνωστός, πλέον, βιβλιοφάγος, θέλοντας να συνδυάσω μία όμορφη βόλτα στην παραλία της Θεσσαλονίκης με άπειρες βιβλιογραφικές γνώσεις, προμηθεύομαι βιβλία που με ενδιαφέρουν από το Πανελλήνιο Φεστιβάλ Βιβλίου. Ναι κυρίες και κύριοι, το 36ο φεστιβάλ βιβλίου, το Σάββατο 3 Ιουνίου υποδέχτηκε τους καλεσμένους του, στο άγαλμα του Μεγάλου Αλεξάνδρου.\nΠρόκειται για έναν θεσμό ο οποίος, εκτός το ότι κάθε χρόνο βρέχει στα επίσημα εγκαίνια, έχει και περισσότερους από 150 εκδοτικούς οίκους όλης της χώρας, παρουσιάζοντας πάνω από 30.000 τίτλους βιβλίων από την ελληνική και ξένη βιβλιοπαραγωγή. Παράλληλα πρέπει να αναφερθεί, ότι φέτος το Φεστιβάλ είναι αφιερωμένο στο Έτος Καζαντζάκη, 60 χρόνια από το θάνατό του».\nΘέλοντας λοιπόν, να πάω μια βόλτα στην όμορφη παραλία, κάτω από το φως του ήλιου και τον αέρα που φέρνουν τα μποφόρ του Θερμαϊκού , πήρα από το χέρι τις φίλες μου και περπατήσαμε μαζί σε όλα τα περίπτερα. Το ιδιαίτερο που έχει δημιουργήσει αυτός ο θεσμός, είναι ότι υπάρχουν βιβλία για όλα τα γούστα του ανθρώπου. Από Αρχαίες τραγωδίες, μέχρι μυθιστορήματα, παραμυθία και ξένη λογοτεχνία καθώς και οικονομικές τιμές για όλες τις τσέπες. Πώς να γίνεται να φύγεις με άδεια χέρια έπειτα από μια τέτοια περατζάδα;\nΚάθε περίπτερο είναι ξεχωριστό, έτσι και εγώ, θέλοντας να σπαταλήσω τον χρόνο μου δημιουργικά, χάρισα όλο το απόγευμα μου, βλέποντας εξώφυλλα και αγοράζοντας μυθιστορήματα. Είναι όμορφο να δημιουργείται κάτι τόσο πολύτιμο στην πόλη μας και το κοινό να το αγκαλιάζει με μεγάλο θαυμασμό. Δεν ήταν λίγοι όσοι παρευρέθηκαν στα επίσημα εγκαίνια του Φεστιβάλ, αλλά η βροχή δεν έλειψε. Για αυτό και εγώ, γνωρίζοντας το έθιμο του καιρού, να διώχνει τον κόσμο με βροχή, πήγα την επόμενη μέρα. Συγκριτικά με πέρσι μπορώ να πω , ότι είχε περισσότερο κόσμο. Βλέποντας τα χαμόγελα στα πρόσωπα των ανθρώπων που παρευρέθηκαν εκεί, φαινόντουσαν ευχαριστημένοι.\nΑν και τριήμερο του Αγίου Πνεύματος, οι βιβλιοπωλητές, φαινόντουσαν αισιόδοξοι, ενώ τα πρόσωπά τους είχαν κοκκινίσει από τον ήλιο και ο ιδρώτας έσταζε. Είναι όμορφο , όμως, να βλέπεις ανθρώπους διαφορετικών εκδοτικών οίκων, να δρουν μαζί για να δημιουργήσουν ένα τόσο ξεχωριστό γεγονός. Για 36η χρονιά , οι αναγνώστες και λάτρες των βιβλίων δεν έλειψαν. Παρόλα αυτά Το Φεστιβάλ θα έχει ανοιχτές τις πόρτες του, για δύο βδομάδες, με αποτέλεσμα, να μπορέσουν να πάνε όλοι.\nΩς πιστός σε αυτό τον θεσμό, προτείνω σε πολλούς να πάρουν ένα παγωτό στο χέρι ή έναν καφέ και να περπατήσουν δίπλα στην παραλία βλέποντας τα χιλιάδες βιβλία που πουλάν οι εκδοτικοί οίκοι. Αν και η χώρα μας δεν φημίζεται για την παιδεία του λαού της, οι θεσμοί αυτοί δίνουν κίνητρο στον Έλληνα πολίτη , ώστε να βελτιώσει τις γνώσεις του. Όσο ζεις μαθαίνεις λένε! Και σίγουρα ως η νέα γενιά πρέπει να αντλήσουμε όσες περισσότερες γνώσεις μπορούμε. Για μας και για τον ίδιο μας τον εαυτό. Για αυτό πάνε και εσύ στο Φεστιβάλ Βιβλίου. Το αξίζει. Το αξίζεις!\nΕίναι σημαντικό να αναφερθεί ότι το Φεστιβάλ, θα διαρκέσει έως τις 18 Ιουνίου και θα λειτουργεί από Δευτέρα έως Σάββατο από τις 18:30 έως τις 23:00 και τις Κυριακές από τις 10:30 μέχρι τις 13:30 και από τις 18:30 έως τις 23:00. Καλή διασκέδαση λοιπόν, και τα ξαναλέμε σύντομα!!\nΧρονογράφημα του Χρήστου Χριστοδουλάρα\nΠαρακολούθησε και εσύ το σχετικό βίντεο: https://www.youtube.com/watch?v=K8WKNXuIVAk\nPrevious Post“Future Revisited : Η μυθολογια του Καλλιτεχνη”Next PostΕΝΑ ΣΤΑ ΤΡΙΑ ΠΑΙΔΙΑ ΠΕΦΤΟΥΝ ΘΥΜΑΤΑ BULLYING ΣΤΗΝ ΕΛΛΑΔΑ


Έρχεται το Lenovo Vibe Shot με κάμερα 16 Megapixel | Pestaola\nby Nikos Kaimakamis • On 19-02-2015 • AT 12:18 pm • ΚΑΝΕΝΑ ΣΧΟΛΙΟ\nΛίγες εβδομάδες πριν από το Mobile World Congress, έρχονται στο προσκήνιο φήμες αναφορικά με το Lenovo Vibe Shot, το οποίο θα δίνει έμφαση στις λειτουργίες imaging.\nTo Lenovo Vibe Shot εκτιμάται ότι θα είναι ένα smartphone με σώμα από αλουμίνιο, το οποίο θα είναι διαθέσιμο σε τρία χρώματα και αναμένεται να είναι εφοδιασμένο με μία οθόνη διαγωνίου 5 ιντσών, με ανάλυση Full HD και κάμερα 16 Megapixel.\nΕιδικά στο κομμάτι της κάμερας θα υπάρχει μια σειρά από ενδιαφέροντα στοιχεία όπως είναι ο εξελιγμένος αισθητήρας που ενισχύει την ικανότητα λήψης φωτογραφιών σε συνθήκες χαμηλού φωτισμού ή το φλας triple tone το οποίο θα βοηθά επίσης προς αυτήν την κατεύθυνση. Εκτός από την οπτική σταθεροποίηση εικόνας, υπάρχει αυτόματη εστίαση με υπέρυθρες ακτίνες.\nΣτα άλλα τεχνικά χαρακτηριστικά έχουμε τον οχταπύρηνο επεξεργαστή Qualcomm Snapdragon 615, με μνήμη RAM 3 GB, θύρα υποδοχής καρτών επέκτασης μνήμης microSD, ενώ ο εσωτερικός αποθηκευτικός χώρος φτάνει στα 32 GB.\nΤο νέο Lenovo Vibe Shot λέγεται ότι θα υποστηρίζει τη λειτουργία σε δίκτυα 4G LTE, ενώ θα υποστηρίζει την ασύρματη συνδεσιμότητα μέσω Bluetooth 4.0. Το λειτουργικό του σύστημα θα είναι, όπως ήταν αναμενόμενο, το Android 5.0 Lollipop.\nΔεν έχει γίνει ακόμα σαφές το αν θα δούμε την επίσημη παρουσίαση του Lenovo Vibe Shot στο MWC 2015, αλλά ήδη στο Διαδίκτυο έχουν διαρρεύσει κάποιες φωτογραφίες του.


H Matrix Security S.A. διαθέτει το μεγαλύτερο και πιο σύγχρονο Κέντρο Λήψεως Σημάτων πανελλαδικά. Λαμβάνει κωδικοποιημένα σήματα από συστήματα συναγερμού που προσδιορίζουν ανά πάσα στιγμή, την κατάσταση του φυλασσόμενου χώρου.\nΤο κάθε σήμα που φθάνει στο Κέντρο Λήψεως Σημάτων, αποκωδικοποιείται και καταγράφεται από τα υπερσύγχρονα μηχανήματα που διαθέτει και στην συνέχεια αναλύεται και αξιολογείται από τους έμπειρους χειριστές που επανδρώνουν το κέντρο.\nTα σήματα που μπορεί να δεχτεί:\n& όλα τα σήματα που μπορούν να στείλουν τα σύγχρονα συστήματα συναγερμού\nΟι χειριστές έχοντας πλήρη εικόνα του τι συμβαίνει στον προστατευμένο χώρο, ενημερώνουν κατά περίπτωση την αστυνομία, τον ιδιοκτήτη ή τα εξουσιοδοτημένα από αυτόν πρόσωπα.\nΈτσι ο κάθε πελάτης έχει άμεση πληροφόρηση για το τι συμβαίνει στο χώρο του όπως εάν έγινε και από που παραβίαση, τι ώρα οπλίστηκε ή αφοπλίστηκε και από ποιον το σύστημα ασφαλείας, για την διακοπή ρεύματος καθώς και για την καλή επικοινωνία του συναγερμού.\nΤα μπουτόν της προσωπικής απειλής, ιατρικής βοήθειας και της αναγγελίας φωτιάς δίνουν την δυνατότητα, όλο το 24ωρο, χωρίς να είναι απαραίτητα οπλισμένος ο συναγερμός να ειδοποιείται το Κέντρο για την ανάγκη παροχής άμεσης βοήθειας.\nΗ εταιρεία με τον κατάλληλο σχεδιασμό, και χρησιμοποιώντας εξοπλισμό υψηλής τεχνολογίας έχει εξασφαλίσει την απρόσκοπτη και αδιάλειπτη λειτουργία του κέντρου της . Έτσι παρέχει με συνέπεια και αμεσότητα υψηλού επιπέδου υπηρεσίες ασφάλειας και σε συνδυασμό με τις προσιτές τιμές, ικανοποιεί με τον καλύτερο δυνατό τρόπο τις ανάγκες των πελατών της.


Τι άλλαξε με το καλημέρα ο Αγγελος | ThesSports\nΑρχική ΠΟΔΟΣΦΑΙΡΟ ΠΑΟΚ Τι άλλαξε με το καλημέρα ο Αγγελος\nΤι άλλαξε με το καλημέρα ο Αγγελος\nΟ Αγγελος Αναστασιάδης δεν είναι από τους ανθρώπους που ευαγγελίζονται και ασπάζονται τη διαφορετικότητα της εποχής. Εχει τη δική του φιλοσοφία, τις δικές του απόψεις, που δεν αλλάζουν όσα χρόνια κι αν περάσουν. Μ’ άλλα λόγια; Δεν ασπάζεται το μοντέρνο, ίσως να πηγαίνει και κόντρα στην εποχή. Αυτός είναι και εμείς δεν θα τον αλλάξουμε στα 61 του χρόνια…\nΕξηγούμαστε για να μην παρεξηγούμαστε: Δεν αναφερόμαστε στη δουλειά του στο γήπεδο και την προπονητική. Εκ του αποτελέσματος, ο Αναστασιάδης έχει πετύχει πολλά στην καριέρα του ως προπονητής, δείχνει έτοιμος και αποφασισμένος να πετύχει ακόμη πιο πολλά στο τέταρτο πέρασμά του από τον πάγκο του ΠΑΟΚ.\nΕκτός από την «επίθεση» προς τους εκπροσώπους του Τύπου, με τους οποίους (όχι όλους) ουδέποτε είχε καλές σχέσεις, ο Αγγελος Αναστασιάδης προανήγγειλε πολλές αλλαγές στο εσωτερικό του ΠΑΟΚ και στον τρόπο λειτουργίας του ποδοσφαιρικού τμήματος στο οποίο είναι ο απόλυτος κυρίαρχος.\nΌλα αυτά, πάντως, έρχονται σε πλήρη αντίθεση με τον Ευρωπαίο και σύγχρονο ΠΑΟΚ που οραματίζεται και έχει μιλήσει ο Ιβάν Σαββίδης. Συγκρίνοντας το πέρσι με το φέτος υπάρχουν από την πρώτη (επίσημη) μέρα του Αναστασιάδη στην Τούμπα αρκετές αλλαγές. Πέρσι η παρουσίαση του Χουμπ Στέφενς είχε «λάμψη και μεγαλεία», είχε γίνει στο Βελλίδειο Συνεδριακό Κέντρο παρουσία του μεγαλομετόχου της ΠΑΕ, ενώ η παρουσίαση του Αναστασιάδη έγινε στην αίθουσα Τύπου του γηπέδου της Τούμπας. Κάτι που ασφαλώς και δεν χάλασε τον Αγγελο. Αντιθέτως, δεν ήθελε και δεν θέλει φανφάρες και εντυπωσιασμούς.\nΠριν ένα χρόνο η ΠΑΕ ΠΑΟΚ και το γραφείο Τύπου είχε στήσει έναν ολόκληρο μηχανισμό, μέσω τον social media, για να κερδίσει επικοινωνιακά από την συμφωνία της με τον Στέφενς. Φέτος, απλά η παρουσίαση μεταδόθηκε απευθείας, μέσω του επίσημου καναλιού της ΠΑΕ στο Youtube, και αυτό ήταν όλο. Αντε και μια φωτογραφία με το καλωσόρισμα της ΠΑΕ στα αγγλικά: welcome back…\nΘα πει κανείς, ότι πέρσι δεν υπήρχαν καμιά 20αρια φανατικοί φίλοι του Στέφενς έξω από το Βελλίδειο, όπως συνέβη σήμερα έξω από την Τούμπα με φανατικούς φίλους του Αναστασιάδη, που διακριτικά ήταν εκεί. Λεπτομέρειες…\nΟ 61χρονος προπονητής προανήγγειλε το τέλος των ανοικτών προπονήσεων και προφανώς φέτος δεν θα γίνει, όπως συνέβαινε τα προηγούμενα χρόνια, η λεγόμενη «πρώτη» της ομάδας στην Τούμπα. Κι αυτό είναι κάτι που δείχνει αλλαγή.\nΗ ροή ειδήσεων και θεμάτων στο επίσημο site της ΠΑΕ ΠΑΟΚ έχουν περιοριστεί αρκετά και προφανώς θα μειωθούν ακόμη περισσότερο όσο πλησιάζουμε στην έναρξη της αγωνιστικής περιόδου. «Τιτιβίσματα» και πολλές πολλές φωτογραφίες με τον Αγγελο στο τιμόνι της ομάδας δεν θα υπάρχουν…\nΤέλος, ουδείς μπορεί να αποκλείσει και αλλαγές σε πρόσωπα τα οποία μέχρι σήμερα εργάζονται στο προπονητικό τιμ για το οποίο τον πρώτο και τελευταίο λόγο έχει ο Αγγελος Αναστασιάδης.\nΕυτυχώς που από τον ΠΑΟΚ έχει αποχωρήσει ο Γκέρμαν Τσιστιακόφ…\nΠροηγούμενο άρθροΤο «ευχαριστώ» του Σάντος\nΕπόμενο άρθροΦΙΦΑ: Βραζιλία-Κροατία 2-2!


Μάιος 2014 – Σεπτέμβριος 2017 ΣΥΝΕΧΙΖΟΥΜΕ – Ζωγράφου Μπροστά\nΜάιος 2014 – Σεπτέμβριος 2017 ΣΥΝΕΧΙΖΟΥΜΕ\nΜετά τις εκλογές και το επιτυχημένο, αν και όχι νικηφόρο, αποτέλεσμα η παράταξη ανασυντάχθηκε και ξεκίνησε την ανοδική πορεία της. Μέρα με τη μέρα ενισχυόταν με νέες δυνάμεις, καθώς αμέσως φάνηκε ότι το συνασπισμένο «παλιό» μπορεί να κέρδισε μια τελευταία μάχη, αλλά πλέον «εξεμέτρησε το ζην». Το νέο, δυναμικά ΕΡΧΕΤΑΙ κι αυτό αποτυπώθηκε κάθε μέρα που πέρασε. Γιατί η παράταξή μας δεν σταμάτησε να γυρίζει και στην τελευταία γωνιά της πόλης μας, να μιλά με τους πολίτες και να στέκεται δίπλα τους.\nΧωρίς να «κουνά το δάχτυλο» σε κανέναν, παρά την πικρή δικαίωση της προειδοποίησης που απηύθυνε πριν τις εκλογές ότι εκλέγουμε Δήμαρχο κι όχι τοποτηρητή του ΣΥΡΙΖΑ που …θα βάλει την Ευρώπη στη «θέση της» και …θα σκίσει τα μνημόνια ΜΕ ΕΝΑ ΑΡΘΡΟ. Η παράταξή μας επέλεξε να σταθεί δίπλα σε όλους τους πολίτες, χωρίς να νοιάζεται τι ψήφισαν. Γιατί με τα νέα μνημόνια που απλώνονται για δεκαετίες ακόμη, ΟΛΟΙ ΟΙ ΠΟΛΙΤΕΣ ΕΧΟΥΝ ΑΝΑΓΚΗ. Κι αυτό για εμάς είναι το καθήκον. Καθήκον μεγαλύτερο από τις εκλογικές επιλογές.\nΚι έτσι, φθάνουμε στην τελική ευθεία προς τις εκλογές. Η σημερινή Δημοτική Αρχή, της Τίνας Καφατσάκη ΑΠΟΧΡΕΙ, αφού εξαθλίωσε την πόλη μας. Εμείς, ΕΡΧΟΜΑΣΤΕ. Έτοιμοι, με σχέδιο, πλήρες πρόγραμμα και πάνω απ’ όλα όρεξη για δουλειά.\nΌπως επεσήμανε σε μια από τις πάμπολλες παρεμβάσεις του στο Δημοτικό Συμβούλιο ο Παναγιώτης Αγγελόπουλος:\nΑπόσπασμα από παρέμβαση του Παναγιώτη Αγγελόπουλου στο Δημοτικό Συμβούλιο.


Τάβλι Τάβλι | Foxcasino.gr\nΠολλοί το αποκαλούν το «εθνικό σπορ» της χώρας μας και δεν έχουν κι άδικο. Αν και δεν ορίζεται ακριβώς ως σπορ, το τάβλι αποτελεί την αγαπημένη ενασχόληση εκατομμυρίων Ελλήνων. Έχει ξεχωριστή γοητεία κι η «γνώση» μεταφέρεται από γενιά σε γενιά. Κάτι σαν κληρονομιά δηλαδή. Δεν υπάρχει Έλληνας που να μην γνωρίζει τι είναι το τάβλι, ακόμα κι αν δεν παίζει.\nΠριν ξεκινήσουμε, καλό θα ήταν να ρίξετε μια ματιά στο παρακάτω λεξικό, καθώς το τάβλι έχει αναπτύξει με τα χρόνια τη δική του ορολογία:\nΤο λεξικό του foxcasino για το τάβλι\nΔιπλές: Χρησιμοποιείται σε δύο περιπτώσεις: Το αποτέλεσμα των δύο ζαριών είναι το ίδιο (1+1, 2+2, 3+3, 4+4, 5+5, 6+6) / Το αποτέλεσμα των δύο ζαριών είναι 2+2\nΆσσοι ή ασσάκια: Το αποτέλεσμα των δύο ζαριών είναι 1+1\nΤριάρες: Το αποτέλεσμα των δύο ζαριών είναι 3+3\nΝτόρτια: Το αποτέλεσμα των δύο ζαριών είναι 4+4\nΠεντάρες: Το αποτέλεσμα των δύο ζαριών είναι 5+5\nΕξάρες: Το αποτέλεσμα των δύο ζαριών είναι 6+6\nΕξάπορτο: Όταν ένας παίκτης έχει καταφέρει να «κλείσει» 6 συνεχόμενες θέσεις, με αποτέλεσμα τα πούλια του αντιπάλου να είναι «εγκλωβισμένα»\nΠόρτα/Πόρτες: Όταν δύο πούλια του ίδιου χρώματος βρίσκονται στην ίδια θέση\nΠως παίζεται το τάβλι;\nΤο τάβλι είναι ένα παιχνίδι με πούλια και ζάρια. Ο κάθε παίκτης έχει 15 πούλια (διαφορετικού χρώματος από τον αντίπαλο) και στόχος του είναι να τα μεταφέρει από την μία άκρη του ταμπλό στην άλλη κι ύστερα να τα «μαζέψει»στο χέρι του. Αυτό που θα ολοκληρώσει πρώτος τη διαδικασία, είναι κι ο νικητής. Υπάρχουν φυσικά πολλές παραλλαγές, που θα δούμε παρακάτω, αλλά η βασική ιδέα παραμένει ίδια σε όλα τα παιχνίδια τάβλι.\nΗ διάρκεια του γύρου\nΣτο τάβλι ο κάθε γύρος ξεκινάει από την ρίψη των δύο ζαριών. Ο παίκτης από εκεί και πέρα υποχρεούται να κουνήσει τα πιόνια του, ανάλογα με το αποτέλεσμα της ζαριάς του. Αν τα δύο ζάρια έχουν φέρει το ίδιο αποτέλεσμα, τότε έχουμε τις λεγόμενες διπλές. Σε αυτήν την περίπτωση, ο παίκτης πρέπει να κουνήσει τα πιόνια του χ2 φορές. Για να μην σας κουράσουμε και για να γίνουμε πιο κατανοητοί θα μιλήσουμε με παραδείγματα.\nΟ παίκτης έχει φέρει 5+2. Αυτό σημαίνει πως πρέπει να κουνήσει ένα πιόνι του 5 θέσεις κι ένα άλλο 2 θέσεις. Έχει, επίσης, τη δυνατότητα να κουνήσει μόνο ένα πιόνι 7 θέσεις, το άθροισμα δηλαδή των δύο ζαριών.\nΣε αυτήν την περίπτωση, όμως, η κίνηση του πιονιού πρέπει να γίνει είτε με την μορφή 5+2, είτε με την μορφή 2+5. Πρέπει να ακουμπήσει, δηλαδή, σε μία από τις δύο ενδιάμεσες θέσεις με ότι αυτό μπορεί να συνεπάγεται στο εκάστοτε παιχνίδι.\nΠαράδειγμα 2 – Οι διπλές\nΟ παίκτης έχει φέρει 4+4. Αυτό σημαίνει πως πρέπει να κουνήσει από ένα ως τέσσερα πούλια (δική του επιλογή) 16 συνολικά θέσεις. Αν επιλέξει να μετακινήσει περισσότερα από ένα πούλι του, τότε οι κινήσεις τους πρέπει να είναι πολλαπλάσια του 4. Αυτό σημαίνει πως ο παίκτης έχει τις παρακάτω επιλογές:\nΝα κουνήσει ένα πούλι του 16 θέσεις\nΝα κουνήσει δύο πούλια του από 8 θέσεις το καθένα\nΝα κουνήσει δύο πούλια του από 12 θέσεις το ένα και 4 το άλλο\nΝα κουνήσει τρία πούλια του από 8 θέσεις το ένα και 4 τα άλλα δύο\nΝα κουνήσει τέσσερα πούλια από 4 θέσεις το καθένα\nΣε κάθε κίνηση μεγαλύτερη του 4 (8, 12, 16) το πούλι θα πρέπει να «πατήσει» σε όλες τις ενδιάμεσες θέσεις. Δηλαδή ένα πούλι που θα μετακινηθεί 12 θέσεις, θα «πατήσει» αναγκαστικά και στην 4η και στην 8η θέση από το σημείο εκκίνησής του, με ότι αυτό συνεπάγεται στο εκάστοτε παιχνίδι.\nΣτις περιπτώσεις που δεν μπορεί να υλοποιηθεί η ζαριά, ο παίκτης δεν οφείλει να κάνει τίποτα και το παιχνίδι συνεχίζεται με την ρίψη των ζαριών από τον αντίπαλο. Αν ο παίκτης μπορεί να υλοποιήσει ένα μέρος της ζαριάς οφείλει να το κάνει. Πάμε να δούμε ένα ακόμη παράδειγμα.\nΟ παίκτης έχει φέρει 6+3. Αν δεν μπορεί να υλοποιήσει καμία από τις δύο κινήσεις, ο γύρος του τελειώνει. Αν μπορεί να υλοποιήσει μόνο μία από τις δύο κινήσεις, πρέπει να το κάνει. Αν μπορεί να υλοποιήσει μόνο μία από τις δύο κινήσεις, αλλά όχι και τις δύο συνδυαστικά, υποχρεούται να υλοποιήσει την μεγαλύτερη (στην περίπτωσή μας το 6).\nΟ γύρος τελειώνει όταν ο παίκτης ολοκληρώσει τις κινήσεις που υποχρεούται και μπορεί να πραγματοποιήσει. Σειρά παίρνει ο αντίπαλος με την ρίψη των ζαριών και τον δικό του γύρο να ξεκινάει.\nΤο τάβλι έχει τρία βασικά παιχνίδια, τα οποία οι παίκτες συνήθως παίζουν το ένα μετά το άλλο. Συνηθίζεται, επίσης, οι παίκτες να ορίζουν ένα όριο νικών (τις 3 ή τις 5 ως επί το πλείστον), το οποίο όποιος φτάσει πρώτος κερδίζει. Να σημειώσουμε εδώ πως στην περίπτωση που ο αντίπαλος δεν έχει προλάβει να μαζέψει ούτε ένα πούλι, η νίκη θεωρείται διπλή.\nΠάμε να δούμε, τώρα, τα τρία βασικά τάβλι παιχνίδια\nΠόρτες: Το πιο ευρέως γνωστό, καθώς είναι εύκολο να το μάθει κανείς, είναι οι πόρτες. Είναι το πιο γρήγορο από τα τρία και οι περισσότεροι το θεωρούν το πιο διασκεδαστικό.\nΔιαβάστε αναλυτικά για τις πόρτες εδώ\nΠλακωτό: Βασικό χαρακτηριστικό του παιχνιδιού είναι, όπως λέει και το όνομά του, το «πλάκωμα». Η δυνατότητα, δηλαδή, ένας παίκτης να «καπακώσει» το πούλι του αντιπάλου, αφαιρώντας του τη δυνατότητα να το κουνήσει. Θεωρητικά, είναι το παιχνίδι που κρατάει την περισσότερη ώρα από τα τρία.\nΔιαβάστε αναλυτικά για το πλακωτό εδώ\nΦεύγα ή Μουλτεζίμ: Το πιο «advanced» παιχνίδι από τα τρία. Συνήθως είναι αυτό που μαθαίνεται τελευταίο. Εδώ δεν μπορεί κανείς ούτε να «φάει», ούτε να «πλακώσει» τον αντίπαλό του, παρά μόνο να τον κλείσει με 5πορτα κι εξάπορτα. Κοινώς, ο πιο γρήγορος κερδίζει.\nΔιαβάστε αναλυτικά για τη Φεύγα εδώ\nΗ απήχησή του είναι τόσο μεγάλη που πολλές διαδικτυακές πλατφόρμες το συμπεριέλαβαν πριν μερικά χρόνια ανάμεσα στα παιχνίδια τους. Αυτή την στιγμή, δεν βρίσκεται στις επιλογές κάποιου Online καζίνο live, αλλά δεν αποκλείεται στο μέλλον να εμφανιστεί ξανά.\nΤα καλύτερα Νόμιμα Καζίνο Live\nΠώς παίζεται το φεύγα\nΠώς παίζεται το πλακωτό\nΠώς παίζονται οι πόρτες (Αναλυτικός οδηγός)


Επανήλθε ηρεμία, και τώρα νταμπλ! | Balla.com.cy\nHomeΕπανήλθε ηρεμία, και τώρα νταμπλ!\tΑΞΙΖΕΙ\nΕπανήλθε ηρεμία, και τώρα νταμπλ!\nΔημοσιεύτηκε στις: 20/04/2017 - 20:46 Σούπερ αποδόσεις από το Stoiximan στα Κυπριακά ματς! Παίξε με 100€ bonus, 0% γκανιότα και περισσότερα από 150 ειδικά στοιχήματα για τα παιχνίδια του Κυπριακού πρωταθλήματος.\nΟ ΑΠΟΕΛ κατάφερε να πάρει την πρόκριση απέναντι στην ΑΕΛ, και πλέον το μυαλό στράφηκε στο παιχνίδι πρωταθλήματος απέναντι στην Ανόρθωση.\nΣίγουρα η πρόκριση απέναντι στην ομάδα της Λεμεσού, έφερε ηρεμία στην ομάδα αφού η αλήθεια είναι πως το τελευταίο διάστημα οι γαλαζοκίτρινοι παίρνουν μια περίοδο κρίσης. Η κληρωτίδα έκανε το χατίρι στον ΑΠΟΕΛ αφού αντίπαλος θα είναι η Δόξα, και έτσι είναι το ακλόνητο φαβορί για να βρεθεί στον τελικό κυπέλλου.\nΤώρα όσο αφορά το πρωτάθλημα το συγκρότημα του Τόμας Κρίστιανσεν καλείται να διαχειριστεί το υπέρ του προβάδισμα έτσι ώστε να μην χάσει στο τέλος το τρόπαιο. Για να γίνει αυτό θα πρέπει οι ποδοσφαιριστές να παρουσιαστούν σοβαροί στα επόμενα παιχνίδια και να παίρνουν τις νίκες. Στόχος της ομάδας είναι το νταμπλ και όλοι ευελπιστούν πως στο τέλος εύκολα η δύσκολα θα το πετύχουν.\nΤο παιχνίδι κόντρα στην Ανόρθωση δεν χωράει υποτίμηση, αφού όπως φάνηκε ο αντίπαλος δεν χαρίζεται πουθενά και τα δίνει όλα σε κάθε παιχνίδι παρά το γεγονός πως δεν έχει βαθμολογικό ενδιαφέρον.\nΔ.Σ Ομόνοιας Αραδίππου: Θερμές ευχαριστίες προς Χριστινάκη Τίμος Νικολάου\nApr 13, 2017Τούμπα;Jun 25, 2016Αξίζει!Jan 31, 2017Σοάρες (ΑΕΛ) Σχετικές Ειδήσεις


Υπόθεση Φουρθιώτη και υπόθεση Λιγνάδη: Ομοιότητες και διαφορές | RealOraiokastro\nRealOraiokastro / 6 Απριλίου 2021\nΗ βασική διαφορά έχει να κάνει με το επίδικο: Ο Λιγνάδης κατηγορείται για βιασμούς ανηλίκων, ενώ ο Φουρθιώτης για απάτες οικονομικού περιεχομένου.\n-Και οι δύο είχαν παράνομη δράση για πολλά χρόνια χωρίς ποτέ να ελεγχθούν. Και μάλιστα ενώ, όπως αποκαλύπτεται εκ των υστέρων, δεν πρόσεχαν ιδιαίτερα αλλά οι δραστηριότητές τους ήταν γνωστές σε ευρύτατο κύκλο ανθρώπων.\n-Και οι δύο είχαν πρόσβαση σε πολύ ισχυρά συστήματα. Ο Μένιος Φουρθιώτης έγινε δεκτός από τον Αρχιεπίσκοπο Ιερώνυμο και φωτογραφήθηκε μαζί του χωρίς προφανή λόγο και ο Δημήτρης Λιγνάδης έφτασε να γίνει πρόεδρος του Εθνικού Θεάτρου.\n-Και οι δύο υπήρξαν ευνοούμενοι του Μεγάρου Μαξίμου υπό τον Κ. Μητσοτάκη. Ο Φουρθιώτης εξασφάλισε χρήματα από τη λίστα Πέτσα για ανύπαρκτες ιστοσελίδες (η επιχορήγηση πάγωσε με την αποκάλυψη και την κατακραυγή) και θηριώδη αστυνομική φρουρά, ενώ είχε την άνεση να μπουκάρει στο γραφείο υπουργού όταν οι υπηρεσίες τον “τσάκωσαν” για απάτη. Ο Λιγνάδης επελέγη από τον πρωθυπουργό για να τεθεί επικεφαλής του μεγαλύτερου θεάτρου στη χώρα και είχε τη χαρά να τον δεχτεί αυτοπροσώπως στην πρόβα για την παράσταση που θα ανέβαζε στην Επίδαυρο, την οποία άλλωστε παρακολούθησε μεταβαίνοντας εκεί με στρατιωτικό αεροσκάφος.\n-Και στις δύο περιπτώσεις, μετά τις αποκαλύψεις υπήρξε σιωπή από την πλευρά της κυβέρνησης. Τον Δ. Λιγνάδη τον “άδειασαν” όταν άρχισαν οι υποθέσεις να φτάνουν στη Δικαιοσύνη και έκοψαν τη φρουρά του Μ. Φουρθιώτη, όχι όταν αποκαλύφθηκε, αλλά όταν η κατακραυγή τους σάρωσε. Και αυτό χωρίς να εξηγήσουν ποιος και με ποιο σκεπτικό του προσέφερε την αστυνομική προστασία σε 24ωρη βάση. Ούτε, ασφαλώς, μετά την καταγγελία Βρούτση για την επίθεση που δέχθηκε από τον Φουρθιώτη, βρήκαν κάτι να πουν.\n-Τόσο στην υπόθεση Λιγνάδη όσο και στην υπόθεση Φουρθιώτη, για το Μέγαρο Μαξίμου το μείζον είναι να μείνει εκτός κάδρου ο Κυρ. Μητσοτάκης. Την επιλογή Λιγνάδη την φόρτωσαν στην Μενδώνη που ανέλαβε την ευθύνη για να διασώσει την υπουργική της καρέκλα, ενώ με τον Φουρθιώτη προσπαθεί να βγάλει άκρη ο Χρυσοχοϊδης προετοιμάζοντας αντιπερισπασμό μέσω Μαρφίν.\nΚαι κάπου εδώ αναδεικνύεται η άλλη μεγάλη διαφορά: Ο Λιγνάδης βρέθηκε, τελικά, στην πυρά και από ένα σημείο και μετά τίποτα δεν μπορούσε να τον σώσει από τις αποκαλύψεις και τη Δικαιοσύνη, ενώ ο Φουρθιώτης κυκλοφορεί ελεύθερος και ακόμη προστατευμένος από τα περισσότερα συστημικά ΜΜΕ που αργούν να αποδεχτούν ότι κάποια στιγμή θα αναγκαστούν να ασχοληθούν με την ενοχλητική για την κυβέρνηση υπόθεση.\nΓιατί, όπως συνέβη και στην υπόθεση Λιγνάδη, άλλη μια ομοιότητα, όταν το τζίνι βγει από το μπουκάλι και αρχίζει να κυκλοφορεί ούτε το πιο αυταρχικό σύστημα εξουσίας δεν μπορεί να το εξαφανίσει. Μπορεί μόνο να το καθυστερήσει.\n← Ιορδανία: Απόπειρα πραξικοπήματος για ανατροπή του βασιλιά Αμπντάλα\nΕμβόλιο: Τον Ιούνιο 50άρηδες και 40ρηδες →


Artcore magazine :: Whaam! (Beaux Arts, Εικαστικά)\n“I don’t care! I ‘d rather sink than call Brad for help”, “that’s the way it should have begun, but it’s hopeless”, “so what?”, “oh, Jeff I love you too, but…” Τα κορίτσια του Ρόι Λίχτενσταϊν (Roy Lichtenstein) έχουν άποψη. Εμφανίζονται είτε στο πλευρό αντρών, είτε μόνα τους, δοσμένα συχνά σαν δραματικές φιγούρες που ταυτόχρονα εκπέμπουν ένταση και αυτάρκεια. Άλλωστε, τα λόγια τους είναι αρκετά για να κατανοήσουμε την αδυναμία που τους έδειχνε ο δημιουργός τους. O Λίχτενσταϊν φιλοτέχνησε τη συγκεκριμένη σειρά έργων την περίοδο 1962-1964, εποχή που γινόταν γνωστός στο ευρύτερο κοινό ως ένας από τους κυριότερους εκπροσώπους της ποπ αρτ, μαζί με καλλιτέχνες όπως ο Άντι Γουόρχολ, ο Τομ Βέσελμαν, Τζέιμς Ρόζενκουιστ.\nΤαυτόχρονα παρουσιάζει και μια σειρά αντιπολεμικών έργων, με πιο γνωστό από όλα το Whaam! (1963). Η τέχνη του εμπνέεται από την κουλτούρα των κόμικς, της διαφήμισης, της κατανάλωσης. Τα χρώματα σε κατακλύζουν. Η παχιά μαύρη γραμμή των περιγραμμάτων και οι ορατές κουκίδες χρώματος (Benday dots) που γεμίζουν προσεκτικά το εσωτερικό των σχημάτων είναι από τα πλέον αναγνωρίσιμα χαρακτηριστικά του. Το έργο του, μέσα στη φαινομενική απλότητά του, αποτελεί ένα σχέδιο εκτελεσμένο με ακρίβεια χειρούργου, βασισμένο σε υπολογισμούς μαθηματικού. Τα συναισθήματα κυμαίνονται από τα πιο δραματικά στα πιο κωμικά. Την ίδια χρονιά το περιοδικό Life, διστακτικό μπροστά στη νέα τάση της τέχνης αναρωτιέται: «ο Ρόι Λίχτενσταϊν είναι άραγε ο χειρότερος ζωγράφος του κόσμου;»\nΤα βασισμένα σε γνωστά αμερικάνικα κόμικς έργα του δεν είναι τα μόνα που θα δει ο τυχερός επισκέπτης της έκθεσης Lichtenstein: A Retrospective, που διοργανώνει η Tate Modern του Λονδίνου σε συνεργασία με το The Art Institute of Chicago. Στην Τate εκτίθενται συνολικά 125 έργα του Λίχτενσταϊν, πίνακες και γλυπτά, που καλύπτουν όλη την γκάμα της δημιουργικής του πορείας. Από τα έργα με άμεσες αναφορές σε κόμικς και στη διαφήμιση, στη σειρά με τους ποπ αρτ πίνακες-αφιέρωμα σε μεγάλους ζωγράφους, όπως Μονέ, Βαν Γκογκ, Σεζάν, Ματίς και φυσικά Πικάσο, η μεγάλη του επιρροή. «Ο Πικάσο ήταν πάντα μια τόσο τεράστια επιρροή, που όταν ξεκινούσα τη σειρά με τα καρτούν, σκέφτηκα πως απομακρυνόμουν από αυτόν. Ακόμη και τα καρτούν που έκανα βασισμένα στον Πικάσο τα έκανα σχεδόν για να απαλλάξω τον εαυτό μου από την επιρροή του. Δεν νομίζω πως τελικά σταμάτησε να ασκεί επιρροή επάνω μου, αλλά τουλάχιστον τα έργα αυτά δεν μοιάζουν με του Πικάσο. Ο ίδιος ο Πικάσο πιθανότατα να ξερνούσε κοιτάζοντας τα έργα μου», δηλώνει σε μια από τις τελευταίες συνεντεύξεις πριν τον θάνατό του το 1997. Από τις χρωματισμένες στο χέρι κουκίδες μέχρι τη ζωγραφική σε ατσάλι. Από κολάζ μέχρι τα κεραμικά γλυπτά του. Από τα ήρεμα τοπία του, τους καθρέπτες, τα εργαστήρια του καλλιτέχνη, τους πίνακες με θέμα τη νεκρή φύση μέχρι τις απότομες, τέλεια αποτυπωμένες πινελιές του, η ρετροσπεκτίβα στον Λίχτενσταϊν μας καλεί να επανεκτιμήσουμε έναν από τους σπουδαιότερους αμερικάνους καλλιτέχνες που τόλμησε να πειραματιστεί, να εξελιχτεί και να πετύχει τη «σύζευξη οπτικής δύναμης με την πνευματική αυστηρότητα». Την έκθεση πλαισιώνει και to video installation Three Landscapes, «ένα υβρίδιο ταινίας, ζωγραφικής, πίνακα ανακοινώσεων, κόμικ στριπ και κινούμενου θεάματος», που για πρώτη φορά παρουσιάζεται στην Ευρώπη.\nΣτο Λονδίνο, στην Tate Modern, μέχρι 27 Μαΐου 2013. Γιατί το σημείο που μπορούμε όλοι να συμφωνήσουμε για τον Λίχτενσταϊν είναι πως ακόμη κι αν δεν είσαι φανατικός θαυμαστής, σίγουρα η έκθεσή του στην Tate θα σου προκαλέσει ευφορία. Και η αίσθηση της ευφορίας είναι πλέον φαινόμενο που σπανίζει.\nTate Modern, Roy Lichtenstein: A Retrospective\nThree Landscapes, 1971 (φωτογραφία από την προβολή στην έκθεση)


Είμαστε οικογένεια! – karkinaki.gr | Μιλάμε για τον παιδικό καρκίνο\nΒρίσκεστε εδώ: Home › Blog › Είμαστε οικογένεια!\nBlog, Τι λένε οι γονείς\t 15 Μαΐου 2014 0 karkinaki\nΠαγκόσμια Ημέρα για την Οικογένεια σήμερα και σκέφτομαι την αξία που έχει η οικογένεια για μένα…\nΜέχρι και πρόσφατα τη θεωρούσα δεδομένη. Τυχερή που μεγάλωσα σε μια καλή και ήρεμη οικογένεια, τυχερή που έφτιαξα τη δική μου οικογένεια, τυχερή που στα 38 μου χρόνια η οικογένεια μου μεγαλώνει: πέρα από τους συγγενείς, οι φίλοι μου είναι η οικογένεια μου! Τυχερή ακόμα γιατί όταν αρρώστησε η Νεφέλη η οικογένεια μου αποδείχθηκε πολύ δυνατή…\nΗ δουλειά που κάνουμε εγώ και ο Γιάννης, ασταμάτητα από τη μέρα που αποφασίσαμε ότι θα κάνουμε την οικογένεια μας, φάνηκε στις 3 Ιουλίου: ο ερχομός της λευχαιμίας στη ζωή μας, μας έφερε περισσότερα και πιο δυνατά συναισθήματα, μας απέδειξε ότι οι βάσεις καλά κρατούν. Όσα κύματα κι αν σκάνε πάνω μας, τα θεμέλια δεν πέφτουν. Όποιος ή ό,τι κι αν απειλεί τα παιδιά μας, μας βρίσκει απέναντι του, ετοιμοπόλεμους!\nΔιαβάζω ένα άρθρο της Φρόσως Σαλιβέρου (www.mewe.gr) για το απρόβλεπτο της ζωής. Γράφει όσα σκέφτομαι, όσα έχω νιώσει! Έτσι είναι: το απρόβλεπτο αλλάζει τα δεδομένα μας. Με τη δική μου οικογένεια, όμως, φτιάξαμε νέα δεδομένα. Ό,τι και να μας συμβεί, είμαστε μια οικογένεια…\n«Πόσες φορές έχουμε νοιώσει τόσο ανίσχυροι σε μια εξέλιξη που μπαίνει στη ροή των καθημερινών ή των μακροχρόνιων προγραμματισμών μας; Κάνουμε σχέδια, βάζουμε στόχους και μελετάμε τον τρόπο που θα πετύχουμε το επιθυμητό αποτέλεσμα. Πολλές φορές τα γεγονότα έρχονται να ανατρέψουν κάθε προσδοκία μας. Ένα γεγονός, μια συγκυρία δύσκολη, κάτι που θα σταθεί εμπόδιο σε ό,τι προγραμματίσαμε ή σε ό,τι ονειρευτήκαμε. Κάτι που αλλάζει τα δεδομένα. Η ζωή είναι εντυπωσιακά απρόβλεπτη και γεμάτη προκλήσεις. Εκεί είναι που ο άνθρωπος λυγίζει και απογοητεύεται, ακυρώνει την προσπάθεια, ακυρώνει τον ίδιο του τον εαυτό.\nΤι αλλάζει και κάποιοι αντεπεξέρχονται την ώρα που κάποιοι άλλοι χάνουν την δύναμη τους και υποχωρούν ή και αποχωρούν; Τι είναι αυτό που κάνει κάποιους να βλέπουν προσκλήσεις στις προκλήσεις και τις ανατροπές της ζωής;\nΈχουμε συνηθίσει οι άνθρωποι να αφηνόμαστε στην κακή ερμηνεία της δυσκολίας, να επικεντρώνουμε την προσοχή μας στη δυσκολία της δυσκολίας. Αυτό αφήνει τον άνθρωπο ανήμπορο και αποδυναμωμένο.\nΣ’ αυτό το σημείο, όμως, έχω να πω ότι τα χαρακτηριστικά των ανθρώπων που θα χαρακτηρίζαμε ως πετυχημένους και “τυχερούς” έχουν περιγραφεί κατά καιρούς ως αποτέλεσμα πολλών ερευνών, όμως αυτό που θα ξεχωρίσω και θα αναφέρω εδώ είναι η ικανότητα που έχουν να βλέπουν πίσω από τη δυσκολία ή αλλιώς να βλέπουν τη δυσκολία με άλλο τρόπο και να συνεχίζουν.\nΕίναι σημαντικό να κάνουμε μια προσπάθεια να δούμε τα γεγονότα χωρίς την πρώτη ματιά του φόβου της αναστάτωσης που προκαλεί κάθε ανατροπή. Χωρίς το άγχος και τις κακές ερμηνείες, χωρίς τα σενάρια που μας επιβάλλει μια μαθημένη παραδοσιακά συμπεριφορά, που τη βρίσκουμε έτοιμη πολλές φορές από τους οικείους και δικούς μας ανθρώπους, από άλλες εποχές, από άλλες εμπειρίες. Η εμπειρία μας μαθαίνει και μας προφυλάσσει στο βαθμό που δεν μας κρατάει μακριά από τη ζωή. Η εμπειρία μας μαθαίνει αρκεί να είναι δικιά μας. Είναι σημαντικό να ακούμε και τα άλλα τα περιφερικά στοιχεία που συνοδεύουν κάθε πραγματικότητα και κάθε γεγονός. Δεν μπορείς να δεις μεμονωμένα ένα γεγονός. Αξίωμα της ζωής είναι ότι όλα είναι μέρος ενός μεγάλου συνόλου, όλα συνδέονται και αλληλεπιδρούν με καθοριστικό τρόπο για την εξέλιξη των πραγμάτων. Είμαστε μέρος του όλου και στο όλο θα φανεί όταν η βροχή σταματήσει».


Εικόνες με τεράστια πνευματική αξία …. – ΤΡΙΚΚΗPress – Τα νέα των Τρικάλων\nΕικόνες με τεράστια πνευματική αξία …. Reviewed by Momizat on Αυγ 11 . Εικόνες...!Εικόνες,όχι αγιογραφημένες ..Εικόνες απλές από χαρτί,απο τσίγκο,ή απλές φωτογραφίες...Χωρίς καμία καλλιτεχνική ή οικονομική αξία..!Αλλά με τεράστια π Εικόνες...!Εικόνες,όχι αγιογραφημένες ..Εικόνες απλές από χαρτί,απο τσίγκο,ή απλές φωτογραφίες...Χωρίς καμία καλλιτεχνική ή οικονομική αξία..!Αλλά με τεράστια π Rating: 0\nΕικόνες,όχι αγιογραφημένες ..\nΕικόνες απλές από χαρτί,απο τσίγκο,ή απλές φωτογραφίες…\nΧωρίς καμία καλλιτεχνική ή οικονομική αξία..!\nΑλλά με τεράστια πνευματική αξία για μας ,που τις προσκυνούμε από τα νηπιακά μας χρόνια.\nΟι ίδιες 50-60 χρόνια πριν..! Και μόνο μια ζωγραφισμένη ,δια χειρός Στέφου Τσέγα, του καλλιτέχνη-πατέρα του Ανδρέα.\nΌμορφη η Αγία Παρασκευή..!\nΠόσες προσευχές,πόσες αγωνίες,δάκρυα,”\nευχαριστώ” προς αυτές τις εικόνες..\nΚαλοκαίρια παιδικά εφηβικά..!Μνήμες ανθρώπων που φύγαν..\nΗ Αγία Παρασκευή , έλεγε η γιαγιά Μητερα -έτσι φώναζα τη γιαγιά μου -έβγαινε αργά τη νύχτα , περπατούσε ανάμεσα στις τότε “καλύβες”..και έκανε θαύματα.!\nΗ θαυματουργή Αγία Παρασκευή της Κορομηλιάς!\nΚαι τη νοιώθαμε ,σαν αέρας,ανάμεσά μας.!\nΈτσι την ένοιωσα και χτες απολαμβάνοντας το υπέροχο ηλιοβασίλεμα, την μοναδική θέα στα Μετέωρα και τον απέραντο κάμπο … που γαλήνεψαν την ψυχή μου…


ΠΑΤΜΟΣ 6ημ ΠΑΣΧΑ (Ρ4)\nΤιµή κατ’άτοµο µε Πούλµαν και πρωινό.\nΜοναδικές Πασχαλινές στιγμές κατάνυξης\n1η Ημέρα (Μ. Τετάρτη): Πειραιάς – Πάτμος\nΣυγκέντρωση στο λιμάνι του Πειραιά. Επιβίβαση στο πλοίο της γραμμής και αναχώρηση στις 23:00 για το ιερό νησί της Πάτμου. Διανυκτέρευση εν’ πλω.\n2η Ημέρα (Μ. Πέμπτη): Σκάλα – Τελετή του Νιπτήρα – Χώρα\nΆφιξη νωρίς το πρωί (06:25) στο λιμάνι της Σκάλας. Επιβίβαση στο πούλμαν και μεταφορά στο ξενοδοχείο όπου θα έχετε χρόνο για ξεκούραση και να πάρετε το πρωινό σας. Έπειτα θα πάμε στην εκκλησία για να παρακολουθήσουμε την τελετή του Νιπτήρα, αλλά και να γνωρίσουμε την παραδοσιακή κατάλευκη Χώρα με τα γραφικά σοκάκια της, τα καλοδιατηρημένα αρχοντικά της, τα ξέφωτα και τις μικρές πλατείες, τα δρομάκια με τις καμάρες και τις στοές αλλά και το επιβλητικό κάστρο της. Στη συνέχεια θα ταχτοποιηθούμε στο ξενοδοχείο μας, στο Skala Hotel 3* στη Σκάλα. Δείπνο και διανυκτέρευση.\n3η Ημέρα (Μ. Παρασκευή): Μονή Αγίου Ιωάννη Θεολόγου – Σπήλαιο της Αποκαλύψεως\nΜετά το πρωινό μας θα αφιερώσουμε τη μέρα μας στα δύο βασικά αξιοθέατα και προσκυνήματα του νησιού. Το μοναστήρι του Ιωάννη του Θεολόγου και το Σπήλαιο της Αποκαλύψεως. Μόλις περάσουμε την πύλη του κάστρου της επιβλητικής Μονής η ατμόσφαιρα αποκτά άλλη βαρύτητα, κάνοντας αισθητή τη μεταφυσική διάσταση του χώρου. Τα ίδια συναισθήματα προκαλεί και η ατμόσφαιρα του Σπηλαίου. Το απόγευμα θα μεταφερθούμε στη Χώρα για τον Επιτάφιο. Δείπνο και διανυκτέρευση.\n4η Ημέρα (Μ. Σάββατο): Γύρος του νησιού – Μονή Ευαγγελισμού – Αρχοντικό Σημαντίρη – Μοναστήρι Ζωοδόχου Πηγής\nΜετά το πρόγευμα εξόρμηση για να γνωρίσουμε μοναδικής ομορφιάς τοπία, παρθένα ψαροχώρια στο Γροίκο, στον Κάμπο και παραλίες με πολύχρωμα βότσαλα στη Λάμπη. Η Ιερά Μονή Ευαγγελισμού, το μεγαλύτερο γυναικείο Μοναστήρι του νησιού, βρίσκεται στο νοτιοδυτικό τμήμα του νησιού και έχει εκπληκτική θέα προς τον κόλπο των Κήπων, αφού είναι χτισμένη στην άκρη του βράχου. Το αρχοντικό Σημαντίρη, το παλαιότερο κτίσμα της Χώρας, μετά από τη μονή και πλάι στη Μονή της Ζωοδόχου Πηγής, κτίστηκε το 1625 από Σμυρνιούς τεχνίτες και είναι χαρακτηριστικό πατινιώτικο διώροφο αρχοντικό, που λειτουργεί σήμερα ως λαογραφικό μουσείο. Τέλος θα δούμε την Ιερά Μονή Ζωοδόχου Πηγής που κτίστηκε το 1607. Ο προορισμός του Μοναστηριού ήταν να λειτουργεί σαν καταφύγιο χηρών, ορφανών αλλά και ατόμων με ειδικές ανάγκες. Το βράδυ θα παρακολουθήσουμε την Αναστάσιμη Λειτουργία και αμέσως μετά ακολουθεί Αναστάσιμο δείπνο στο ξενοδοχείο. Διανυκτέρευση.\n5η Ημέρα (Κυριακή του Πάσχα): Πασχαλινό γεύμα\nΠρόγευμα. Σήμερα είναι ημέρα γιορτής. Με χαλαρή διάθεση θα ξεκουραστούμε στο ξενοδοχείο και το μεσημέρι θα απολαύσουμε το Πασχαλινό μας γεύμα σε τοπικό εστιατόριο με ζωντανή μουσική.\n6η Ημέρα (Δευτέρα): Πάτμος – Πειραιάς\nΜετά το πρόγευμα, ελεύθερος χρόνος και μεταφορά στο λιμάνι. Επιβίβαση στο πλοίο και\nαπόπλους στις 13:40 για την επιστροφή μας στον Πειραιά. Άφιξη στο λιμάνι του Πειραιά στις 21:05.\n15 – 20 Απρ.\nü Μεταφορές/μετακινήσεις με κλιματιζόμενο πούλμαν\nü Ακτοπλοϊκά εισιτήρια αριθμημένης θέσης Πειραιάς – Πάτμος – Πειραιάς\nü Τέσσερεις διανυκτερεύσεις στο ξενοδοχείο Skala Hotel 3*, στη Σκάλα της Πάτμου\nü Πρωινό σε μπουφέ καθημερινά στο ξενοδοχείο\nü Αναστάσιμο δείπνο και Πασχαλινό γεύμα σε εστιατόριο\nü Έμπειρος αρχηγός/συνοδός του γραφείου μας\nü Οι είσοδοι σε μουσεία και αρχαιολογικούς χώρους\nü Ό,τι δεν αναγράφεται στο παραπάνω πρόγραμμα ή αναφέρεται ως προαιρετικό\nü Κρεβάτι σε τετράκλινη εξωτερική καμπίνα € 85 το άτομο\nü Ο φόρος διαμονής 1,5€ ανά δωμάτιο / ανά διανυκτέρευση, πληρωτέος στο ξενοδοχείο


Europa League: Σήμερα η πρεμιέρα των ομίλων! Αναλυτικά όλα τα παιχνίδια! - Sports - Athens magazine\nΣτη «μάχη» για τη 15η θέση της UEFA\nΜετά το διήμερο του Champions League, απόψε η Ευρώπη παίζει μπάλα στο πλαίσιο του Europa League, με 24 παιχνίδια. Champions League: Διασυρμός της Ρεάλ στο Παρίσι! Σπουδαίο διπλό για Λοκομοτίβ στη Γερμανία! (Video)\nΕλληνική συμμετοχή μπορεί να μην έχουμε φέτος στη διοργάνωση, ωστόσο τα παιχνίδια του Europa League θα μας απασχολούν τουλάχιστον μέχρι τον Δεκέμβριο. Και αυτό γιατί στους ομίλους αγωνίζονται ομάδες από χώρες με τις οποίες διαγκωνιζόμαστε για τη 15η θέση στην κατάταξη της UEFA. Χθες ο Ολυμπιακός με το «Χ» απέναντι στην Τότεναμ έδωσε πολύτιμους βαθμούς στην Ελλάδα, που βρίσκεται στη 15η θέση της βαθμολογίας της UEFA με 25.300 βαθμούς. Champions League: Η Νάπολι «τιμώρησε» την πρωταθλήτρια Ευρώπης Λίβερπουλ! «Κόλλησαν» στο μηδέν Ντόρτμουντ-Μπάρτσελόνα! (Video)\nΆμεσα μας απειλεί η Κύπρος, που έχει 25.000 βαθμούς και απόψε ο ΑΠΟΕΛ έχει θεωρητικά εύκολο έργο απέναντι στην Νουντελάνζ από το Λουξεμβούργο, την οποία υποδέχεται. Όσο για τη Δανία, είναι μπροστά μας, στη 14η θέση, με 25.750 βαθμούς και η Κοπεγχάγη απόψε φιλοξενεί τη Λουγκάνο από την Ελβετία, ούσα το φαβορί για τη νίκη. Να θυμίσουμε ότι αν η Ελλάδα πέσει στη 16η θέση ή ακόμα πιο κάτω, θα χάσει ένα ευρωπαϊκό εισιτήριο από τη σεζόν 2021-22 (θα εκπροσωπηθεί από μία ομάδα στα προκριματικά του Champions League, καμία σε αυτά του Europa League 1 και τρεις σε αυτά του Europa League 2).\nΑπό τις υπόλοιπες αναμετρήσεις της πρεμιέρα των ομίλων του Europa League, ξεχωρίζει εκείνη για τον 6ο όμιλο στη Φρανκφούρτη, με την τοπική Άιντραχτ -που πέρυσι έφτασε ως τα ημιτελικά της διοργάνωσης- να υποδέχεται τη φιναλίστ του θεσμού, Άρσεναλ, με τον Σωκράτη Παπασταθόπουλο εκτός μάχης για τους «κανονιέρηδες». Σπουδαίο ματς και αυτό της Αϊντχόφεν με τη Σπόρτινγκ Λισαβόνας για τον 4ο όμιλο. Τα βλέμματα θα είναι στραμμένα στον πολλά υποσχόμενα επιθετικό της PSV, Ντόνι Μάλεν, ο οποίος πέτυχε και τα πέντε (5) γκολ της ομάδας του στο 5-1 επί της Φίτεσε, στο πλαίσιο της 5ης αγωνιστικής της Eredivisie.\nΑναλυτικά τα σημερινά παιχνίδια του Europa League:\n19:55 ΑΠΟΕΛ-Ντουντελάνζ (Cosmote Sport 3HD)\n19:55 Καραμπάγκ-Σεβίλλη (Cosmote Sport 4HD)\n19:55 Ντιναμό Κιέβου-Μάλμε\n19:55 Βασιλεία-Κράσνονταρ (Cosmote Sport 9HD)\n19:55 Χετάφε-Τραμπζονσπόρ (Cosmote Sport 6HD)\n19:55 Αϊντχόφεν-Σπόρτινγκ Λισαβόνας (Cosmote Sport 5HD)\n19:55 ΛΑΣΚ Λιντς-Ρόζενμποργκ\n19:55 Ρεν-Σέλτικ (Cosmote Sport 8HD)\n19:55 Κλουζ-Λάτσιο (Cosmote Sport 7HD)\n19:55 Άιντραχτ Φρανκφούρτης-Άρσεναλ (Cosmote Sport 2HD)\n19:55 Σταντάρ Λιέγης-Βιτόρια Σετούμπαλ\n22:00 Πόρτο-Γιουνγκ Μπόις (Cosmote Sport 5HD)\n22:00 Ρέιντζερς-Φέγενορντ (Cosmote Sport 6HD)\n22:00 Λουντογκόρετς-ΤΣΣΚΑ Μόσχας\n22:00 Γάνδη-Σεντ Ετιέν\n22:00 Ρόμα-Μπασακσεχίρ (Cosmote Sport 3HD)\n22:00 Γκλάντμπαχ-Βόλφσμπεργκερ (Cosmote Sport 8HD)\n22:00 Γουλβς-Μπράγκα (Cosmote Sport 5HD)\n22:00 Σλόβαν Μπρατισλάβας-Μπεσίκτας (Cosmote Sport 7HD)\n22:00 Μάντσεστερ Γιουνάιτεντ-Αστάνα (Cosmote Sport 2HD)\n22:00 Παρτιζάν Βελιγραδίου-Αλκμάαρ (Cosmote Sport 9HD)\nEuropa League: Πόσο μετράει η φανέλα της (και πόσο αδίκησε τον εαυτό της με την επιλογή Καρντόσο) έδειξε εμφατικά η ΑΕΚ!\nΚάνοντας μια συγκλονιστική εμφάνιση, η «Ένωση» πανικόβαλε την Τράμπζονσπορ μέσα στην καυτή της έδρα και άγγιξε το θαύμα της πρόκρισης (0-2). Μαύρη σελίδα για τον ΠΑΟΚ!\nΜεταμορφωμένη τακτικά και ψυχολογικά, η ομάδα του Κωστένογλου στρίμωξε από το 25λεπτο τους Τούρκους (με τα γκολ των Λιβάγια και Μάνταλου) και αν δεν ήταν τόσο εξαντλημένη, θα πανηγύριζε μια επική ανατροπή.\nΚατάθεση ψυχής απ’ όλους τους «κιτρινόμαυρους», που αποχαιρέτησαν με ψηλά το κεφάλι την Ευρώπη και ανανέωσαν την πίστη του κόσμου τους για τους εν Ελλάδι στόχους.\nΜε την αναμενόμενη σύνθεση (αλλά και διάταξη στο γήπεδο) παρέταξε την ΑΕΚ ο Νίκος Κωστένογλου. Ο υπηρεσιακός τεχνικός της «Ένωσης» επέλεξε σύστημα 3-5-2, με τον Τσιγκρίνσκι να κάνει την πρώτη του επίσημη συμμετοχή και να παίρνει θέση λίμπερο. Κατά τ’ άλλα, ο Γαλανόπουλος είδε ενδεκάδα έπειτα από καιρό, ο Μάνταλος αγωνίστηκε πρώτη φορά φέτος ως «δεκάρι» και παρτενέρ του Λιβάγια στην επίθεση επιλέχθηκε ο Ολιβέιρα.\nΠριν τη σέντρα έμοιαζε αδύνατο. Ελάχιστοι ήταν εκείνοι που πίστευαν στο θαύμα. Ευτυχώς όμως για την ΑΕΚ, ο Κωστένογλου κι οι παίκτες του συμπεριλαμβάνονταν σε αυτούς. Γράφοντας εκεί που πρέπει την καυτή ατμόσφαιρα και «φωνάζοντας» από το πρώτο λεπτό πόσο απελευθερωμένοι ένιωθαν, οι «κιτρινόμαυροι» έδειξαν ότι σήμερα θα ήταν άλλος το αφεντικό. Αφού ήλεγξαν λοιπόν το παιχνίδι και προειδοποίησαν με πονηρό (και ελάχιστα άστοχο) φάουλ του Μάνταλου, μετέτρεψαν την άνεση των Τούρκων σε πανικό.\nΑρκούσε να δώσει το σύνθημα ο Λιβάγια (μετά την πίεση του Ολιβέιρα στους αμυντικούς) και με αρχοντικό τελείωμα να βάλει την πρώτη σπίθα. Διότι λίγα λεπτά αργότερα η σπίθα έγινε… φωτιά στα μπατζάκια της Τράμπζονσπορ: Εξαιτίας μιας ακόμα ενέργειας του Ολιβέιρα (που κέρδισε έξυπνα πέναλτι από τον Μίκελ) και μιας ψύχραιμης εκτέλεσης του Μάνταλου που βούβανε για τα καλά την εξέδρα. Αυτό ήταν… Η ΑΕΚ είχε γίνει κυρίαρχος. Πέρα από τ’ άλλα, οι Τούρκοι έχασαν και τον πολύτιμο Ομούρ. Και θα έχαναν και τ’ αυγά και τα πασχάλια, αν ο Ολιβέιρα δεν νικιόταν στο τετ-α-τετ από τον Τσακίρ (ή ο διαιτητής έδινε πέναλτι στο διπλό τράβηγμα φανέλας που του έγινε νωρίτερα).\nΜε την εικόνα που είχε λοιπόν το ματς, το ημίχρονο φαινόταν λύτρωση για την Τράμπζονσπορ. Και όντως έτσι αποδείχθηκε. Διότι με το ξεκίνημα κιόλας του β’ μέρους οι Τούρκοι αντεπιτέθηκαν. Χρειάστηκε σωτήρια επέμβαση του Οικονόμου (σε κοντινό πλασέ του Σάρι) και το οριζόντιο δοκάρι (σε κόντρα που έβαλε ο Μπακάκης στον Ενουακουέμε) για να μείνει ανέπαφη η εστία της ΑΕΚ. Αυτό ωστόσο δεν πτόησε το ηθικό των «κιτρινόμαυρων». Δεν κλόνισε την πίστη τους στο τρίτο γκολ (το οποίο έψαχναν διαρκώς με ωραίες αντεπιθέσεις). Ούτε προβλημάτισε την άμυνά της, η οποία έδειχνε απροσπέλαστη.\nΕνώ τα πάντα όμως έδειχναν υπέρ της ΑΕΚ, υπήρχε ένα μεγάλο μειονέκτημα: Η εμφανής (και όλο πιο αυξανόμενη) κούραση. Αυτή που ανάγκασε τον Κωστένογλου να αποσύρει τον εξαιρετικό -αλλά εξαντλημένο- Γαλανόπουλο και να βάλει στη θέση του τον Κρίστισιτς. Κι αυτή που δεν άφηνε καθαρό μυαλό ώστε οι (πολλές) επιθέσεις με καλές προδιαγραφές να φτάσουν σε ψύχραιμη τελική επιλογή. Ωστόσο, ούτε εξουθενωμένοι παραδόθηκαν οι παίκτες του Κωστένογλου.\nΧάρη και στον Μπάρκα (που επενέβη σε σουτ των Παρμάκ-Ενουακουέμε) έμειναν ως το τελευταίο δευτερόλεπτο στο παιχνίδι της πρόκρισης. Αφότου έχασαν λοιπόν και τον Λόπες στις καθυστερήσεις (που είδε κόκκινη για ν’ αποτρέψει τετ-α-τετ του Εκουμπάν), ανάγκασαν τους αρχικά μπλαζέ αντιπάλους τους να κάνουν καθυστερήσεις και το κοινό τους να πάρει βαθιά ανάσα ανακούφισης όταν άκουσε το σφύριγμα της λήξης.\nΤΡΑΜΠΖΟΝΣΠΟΡ (Ουνάλ Καραμάν): Τσακίρ, Σόσα, Ενουακουέμε, Ομούρ (44’ λ.τ. Σάρι, 83’ Ερντογάν), Μίκελ (36’ Σέρλοθ), Ιβανίλντο, Εκουμπάν, Κάμπι, Περέιρα, Παρμάκ, Νοβάκ\nΣτον πάγκο έμειναν οι: Ερτσέ, Τουρκμέν, Χοσεϊνί, Αβντιγάι\nΑΕΚ (Νίκος Κωστένογλου): Μπάρκας, Μπακάκης, Οικονόμου (88’ Κλωναρίδης), Τσιγκρίνσκι, Βράνιες, Λόπες, Σιμόες, Γαλανόπουλος (58’ Κρίστισιτς), Μάνταλος (82’ Γιακουμάκης), Λιβάγια, Ολιβέιρα\nΣτον πάγκο έμειναν οι: Τσιντώτας, Σβάρνας, Παουλίνιο, Βέρντε\nΓΗΠΕΔΟ: «Σενιόλ Γκιουνές»\nEuropa League: Αμφίρροπες μάχες για την είσοδο στους ομίλους\nΚορωνοϊός: Στους 221 οι νεκροί στην Ελλάδα\nΣυγκινεί πρώην παίκτης του MasterChef - «Δεν έχω επικοινωνία με τον πατέρα μου»\n13 Αυγούστου 2020 15:11\nΚορωνοϊός: Δεύτερος θάνατος από τον οίκο ευγηρίας στη Θεσσαλονίκη - Στους 220 οι νεκροί


Ποιά πρωτοβουλία και ποιά δράση, αλήθεια; – Κίνηση Ενεργών Πολιτών Μυκόνου* ΚΕΠοΜ\nΠοιά πρωτοβουλία και ποιά δράση, αλήθεια;\n«Ανακοίνωση Δήμου Μυκόνου για τις παραλίες: Ο Δήμος δεν έχει το δικαίωμα να λάβει οποιοδήποτε μέτρο προστασίας»\nΜε αυτόν τον υπέροχο τίτλο ήρθε λοιπόν θολή η απάντηση στα συγκεκριμένα ερωτήματά μας. Καθυστερημένα, αναγκαστικά, μετά από δικές μας κυρίως πιέσεις, αλλά και πολιτών (δικών τους ψηφοφόρων) που διαψεύστηκαν από τον άνεμο ανανέωσης και τη δυναμική της νέας δημοτικής αρχής.\nΠιλάτοι: Προέβησαν στις νόμιμες ενέργειες. Το γνωρίζαμε επίσημα; Όχι.\nΓιατί τους πήρε 20 ημέρες μια επίσημη, δημόσια ανακοίνωση;\nΜήπως για να μην καούν πριν νίψουν τας χείρας των, στο λεκανάκι με το καυτό νερό της σύγκρουσης με την ανομία;\nΜήπως για να ξεθυμάνει το θέμα, μην τυχόν βρεθεί κόσμος και συνταχθεί μαζί τους στην επιβολή, τις πιέσεις και τις ενέργειες που έπρεπε να γίνουν;\nΤα αρμοδια υπουργεία και οι υπηρεσίες, δεν λειτουργούν μόνο με αριθμούς πρωτοκόλου. Χρειάζεται πίεση, επιμονή και το σημαντικότερο: πολιτική βούληση.\nΕπιπλέον κύριοι του Δήμου, δεν απαντάτε συγκεκριμένα στα επιμέρους ερωτήματα που σας θέσαμε. Δεν είναι αρμοδιότητα του Δήμου, είναι η γενική απάντηση και συγκεκριμένα λέτε:\n«Συμπερασματικά, ο Δήμος δεν έχει το δικαίωμα να λάβει οποιοδήποτε μέτρο προστασίας, παρά μόνο να ενημερώνει είτε προληπτικά είτε κατασταλτικά τις αρμόδιες υπηρεσίες για τις δικές τους ενέργειες. Καθήκον το οποίο ο Δήμος Μυκόνου επιτελεί απαρέγκλιτα.»\nΛοιπόν, έλαβαν τα κατάλληλα μέτρα οι αρμόδιες υπηρεσίες;\nΑν ολιγώρησαν το καταγγείλατε;\nΕνημερώσατε τους πολίτες;\nΔημοσιοποιήσατε τις ενέργειές σας, όταν λάμβαναν χώρα όλες αυτές οι αυθαιρεσίες;\nΚι αυτό, γιατί δεν λειτουργήσατε ως Δήμος για την προάσπιση του δημόσιου συμφέροντος. Λειτουργήσατε διεκπεραιωτικά. Αναίμακτα. Πήρατε πρωτόκολλο και ούτε μια δημόσια δήλωση. Στο μεταξύ όλα έγιναν και όλα εξακολουθούν να λειτουργούν.\nΕίκοσι ημέρες που ήδη πέρασαν και τριάντα ακόμα του Αυγούστου με τις υπηρεσίες σε θερινή ραστώνη, που θα πάει!, θα περάσουν. Όλα θα έχουν συντελεστεί και του χρόνου θα βρεθούμε με δεδικασμένα.\nΘέλουν κότσια οι αποφάσεις. Θέλουν πρωτοβουλίες και δράσεις. Κυρίως θέλουν πίστη στο δίκαιο και στην προάσπιση του δημόσιου συμφέροντος. Εξάλλου είναι γνωστό πως, όποιος δε θέλει να ζυμώσει, δέκα μέρες κοσκινίζει.\nΣε ότι αφορά τον λαϊκισμό και κυρίως τον likeσμό, τον έχετε διδάξει κύριοι. Και έχετε πληρώσει ακριβά για να τον διδαχθείτε.\nΚλείνουν δυο χρόνια θητείας έχοντας την εμπιστοσύνη του μεγαλύτερου ποσοστού των πολιτών με τον βαρύ τίτλο, «Πρωτοβουλία Δράσης». Δυστυχώς όμως, παραμένετε εγκλωβισμένοι στον φόβο της σύγκρουσης και της ανάληψης ευθυνών. Για μια ακόμα φορά: Λυόμενα όλα! Η ευθύνη, η πολιτική βούληση, η πρωτοβουλία, η δράση, η προάσπιση του δημόσιου συμφέροντος.\nΣυντάκτης kepomΔημοσιεύτηκε την 26/07/2016 26/07/2016 Κατηγορίες Uncategorized\nΠροηγούμενο Previous post: Λυόμενα όλα! Και η ευθύνη και η ανοχή και οι απαντήσεις που δεν δόθηκαν\nΕπόμενη Next post: Vanity στο Αρχαιολογικό Μουσείο Μυκόνου


Καφές πράσινος | Organic Brands\nΤο έλαιο από σπόρους καφέ - Coffee Arabica seed extract έχει αποδειχτεί ότι είναι ένα ισχυρό αντιοξειδωτικό.\nΧρησιμοποιείται σε αδυνατιστικά καλλυντικά προϊόντα χάρη στη φυσική περιεκτικότητα των κόκκων καφέ σε καφεΐνη και είναι δημοφιλές για χρήση σε καλλυντικά προϊόντα χάρη στην υψηλή περιεκτικότητα σε ασαπωνοποίητες ύλες.\nΕίναι ιδιαίτερα ευεργετικό σε κρέμες ματιών , καθώς βοηθά στη διατήρηση της ελαστικότητας της ευαίσθητης αυτής περιοχής και τη διατήρησης της νεότητας.\nΤο έλαιο Καφέ είναι πλούσιο σε φυτοστερόλες που ευνοούν την άριστη διατήρηση της υγρασίας στο δέρμα.\nΟ Πράσινος Καφές είναι πλούσιος όχι μόνο σε καφεΐνη, την κατεξοχήν λιπολυτική ουσία, αλλά και σε χλωρογενικό οξύ, μία ουσία που χάρη στις αποσυμφορητικές τις ιδιότητες καταπολεμά την κατακράτηση υγρών στους ιστούς, τυπικό 'σύμπτωμα΄ της κυτταρίτιδας.


venceremos : Γερμανοί: Παραιτηθείτε από την επερχόμενη προεδρία της ΕΕ\nΓερμανοί: Παραιτηθείτε από την επερχόμενη προεδρία της ΕΕ\nΒαρύ το κλίμα που διαμορφώνεται στην Ευρώπη για την ελληνική κυβέρνηση, ιδιαίτερα μετά τη δολοφονία του Παύλου Φύσσα από τον χρυσαυγίτη Γεώργιο Ρουπακιά αλλά και με δεδομένη την αποτυχία του «success story» που είχε ευαγγελιστεί ο Έλληνας πρωθυπουργός, Αντώνης Σαμαράς. Μετά την οξεία κριτική του επικεφαλής της σοσιαλιστικής ομάδας στο Ευρωκοινοβούλιο,Χάνες Σβόμποντα, ότι η ελληνική προεδρία θα είναι απαράδεκτη «αν η ελληνική κυβέρνηση δεν σταματήσει τη Χρυσή Αυγή» σήμερα δυο Γερμανοί βουλευτές έρχονται να προτείνουν την παραίτηση της Ελλάδας από την επερχόμενη προεδρία της ΕΕ για οικονομικούς λόγους. Στο μεταξύ, η είδηση της δολοφονίας Φύσσα είναι κεντρικό θέμα στο διεθνή Τύπο που κάνει λόγο για «πολιτική δολοφονία» που συγκλονίζει την Αθήνα.\n«Η Ελλάδα θα όφειλε να παραιτηθεί από την προγραμματισμένη Προεδρία της για το 2014» δηλώνουν δύο βουλευτές του CDU και του FDP, υποστηρίζοντας ότι η προεδρία των έξι μηνών θα κοστίσει στην Ελλάδα περίπου 100 εκατομμύρια ευρώ.\nΣυγκεκριμένα, ο Κλάους - Πέτερ Βιλς από τους Χριστιανοδημοκράτες δηλώνει στηνBild ότι «η Ελλάδα θα έπρεπε να ζητήσει από την Ευρωπαϊκή Επιτροπή να αναβάλει την Προεδρία στο Συμβούλιο, διαφορετικά στο τέλος θα (χρειαστεί) να υπάρξει κι άλλο πακέτο βοήθειας γι' αυτό τον λόγο», ενώ ο συνάδελφός του από τους Φιλελεύθερους Φρανκ Σέφλερ τονίζει ότι «η Ελλάδα θα έπρεπε οικειοθελώς να παραιτηθεί από την Προεδρία».\nΥπενθυμίζεται ότι έντονη ήταν η αντίδραση του Χάνες Σβόμποντα, επικεφαλής της σοσιαλιστικής ομάδας στο Ευρωκοινοβούλιο, στην είδηση της δολοφονίας Φύσσα. Με αφορμή την ελληνική προεδρία στην ΕΕ είπε: «Αν η ελληνική κυβέρνηση και ο πρωθυπουργός, Α. Σαμαράς, δεν μπορέσουν να σταματήσουν την γεμάτη μίσος συμπεριφορά της Χρυσής Αυγής και άλλων φασιστικών ομάδων, θα είναι μια απαράδεκτη προεδρία της ΕΕ και δεν θα φέρει καμία πρόοδο στην Ευρώπη ή την Ελλάδα».\nΠολιτική δολοφονία που συγκλονίζει την Αθήνα\nΕκτενές δημοσίευμα με τίτλο «Πολιτική δολοφονία συγκλονίζει την Αθήνα» φιλοξενεί σήμερα η Süddeutsche Zeitung του Μονάχου, αναφερόμενο στο φονικό της Αμφιάλης. Στην ίδια εφημερίδα δημοσιεύεται σχόλιο της Κριστιάνε Σλέτσερ, όπου αναφέρεται: «Οι Έλληνες νεοναζί συμπεριφέρονται ως παραστρατιωτικοί. Χτυπούν αριστερούς πολιτικούς και εκείνους τους οποίους θεωρούν τέτοιους. Εμφανίζονται σε μεγάλες ομάδες και προξενούν φόβο. Μέχρι τώρα φοβάται η αστυνομία τους φουσκωτούς με τις μηχανές. Ωστόσο ένα μέρος των σωμάτων ασφαλείας αντιμετωπίζει με συμπάθεια τους μελανοχιτώνες. Μετά από 4 χρόνια δημοσιονομικής κρίσης, και οι αστυνομικοί είναι σε απόγνωση, καθώς δεν μπορούν να θέσουν υπό έλεγχο την καθημερινή βία».\n«Για πολύ καιρό η πολιτική παρακολουθούσε αυτές τις δραστηριότητες. Και εκείνη φοβόταν. Με τρόμο παρακολουθούσε η συντηρητική Νέα Δημοκρατία του πρωθυπουργού Αντώνη Σαμαρά τις δημοσκοπήσεις που καταδεικνύουν την άνοδο των Νεοναζί. Η Νέα Δημοκρατία ήλπιζε για καιρό ότι θα μπορούσε να ξανακερδίσει τους ψηφοφόρους που στράφηκαν δεξιά εάν δεν αντιμετώπιζε με σκληρότητα την νεοναζιστική Χρυσή Αυγή. Μετά τη δολοφονία του 34χρονου μουσικού Παύλου Φύσσα ο Σαμαράς και η κυβέρνηση του δεν μπορούν πια να χώσουν το κεφάλι τους στην άμμο. Ο δράστης είχε στενές σχέσεις με τους νεοναζί. Ο αρχηγός τους Νίκος Μιχαλολιάκος, μέλος του κοινοβουλίου προανήγγειλε συγκέντρωση των οπαδών του στον τόπο της αιματοχυσίας. Πιο προκλητικά δεν γίνεται. Ο υπουργός Δένδιας έχει δίκιο όταν επιτέλους εξετάζει ενδεχόμενη απαγόρευση τουλάχιστον των ομάδων εφόδου της Χρυσής Αυγής».\n«Ο θάνατος του Φύσσα σηματοδοτεί την πρώτη φορά τα τελευταία χρόνια που η φερόμενη γκανγκστερική δράση των ακροδεξιών στοιχίζει την ζωή σε έναν Έλληνα» σημειώνει το TIME.\nΣτα επεισόδια που ξέσπασαν μετά την δολοφονία του 34χρονου αναφέρεται σε ρεπορτάζ του το CNN, επισημαίνοντας ότι το τραγικό συμβάν έλαβε χώρα «εν μέσω εντεινόμενης ανησυχίας για την άνοδο του εξτρεμισμού στην Ελλάδα που διέρχεται την έκτη χρονιά ύφεσης».\n«Σε μία ατμόσφαιρα που βρίθει θυμού, αβεβαιότητας και φόβου, η πολιτικά υποκινούμενη βία έχει κλιμακωθεί, με τους υπερεθνικιστές να ευθύνονται για επιθέσεις κατά κομμουνιστών, όπως την περασμένη εβδομάδα. Αυτό που προκαλεί έντονο προβληματισμό ότι η ηγεσία της Χρυσής Αυγής μπορεί να χάσει τον έλεγχο ενός κόμματος που οι υποστηρικτές του βλέπουν τους εαυτούς τους ως στρατιώτες σε ένοπλο αγώνα στοχεύοντας στην ανατροπή ενός πολιτικού κατεστημένου, το οποίο κατηγορούν για τα δεινά της χώρας» τονίζει ο Guardian.\nΑναρτήθηκε από ΚΩΝΣΤΑΝΤΙΝΟΣ ΠΑΠΠΑΣ στις 5:46 μ.μ.\nΕτικέτες ΑΡΧΙΚΗ, ΚΟΣΜΟΣ, ΟΙΚΟΝΟΜΙΑ


Ορθογράφος: Καραμανλής: «Ο ΣΥΡΙΖΑ θα τινάξει στον αέρα τη συμφωνία για τα 14 αεροδρόμια»\nΟ βουλευτής Σερρών της ΝΔ υπενθυμίζει ότι «προ μηνών, ο (υπουργός Μεταφορών) κ. Σπίρτζης ευχόταν να μην “καρποφορήσει” η διαδικασία ιδιωτικοποίησης». Οπως επισημαίνει ο κ. Καραμανλής, «αυτή τη φορά, έρχεται να θέσει εμπόδια, με το επιχείρημα της εκτέλεσης έργων στο αεροδρόμιο “Μακεδονία” της Θεσσαλονίκης, έργα, που είχαν παγώσει για δέκα χρόνια, και τα οποία η ίδια η κυβέρνηση του ΣΥΡΙΖΑ, όλο αυτό το χρονικό διάστημα, καθυστέρησε να υλοποιήσει».\nΠρόκειται για έργο που ανακοίνωσε η Υπηρεσία Πολιτικής Αεροπορίας (ΥΠΑ) σε ένα –το βασικότερο- από τα 14 αεροδρόμια, το «Μακεδονία» της Θεσσαλονίκης. Σύμφωνα με το πρόγραμμα, τον Μάρτιο του 2017 θα αρχίσει το έργο της διασταύρωσης των διαδρόμων 16-34 με τον 10-28, ένα έργο που υποτίθεται ότι έπρεπε να έχει ολοκληρωθεί από το 2006. Ο διάδρομος 16-34 είναι ο μοναδικός εν λειτουργία διάδρομος απο-προσγειώσεων του αεροδρομίου «Μακεδονία». Αλλά η ΥΠΑ επιμένει στην άμεση έναρξη του έργου, προτείνοντας στη διάρκειά του να χρησιμοποιείται ως κύριος διάδρομος απογείωσης και προσγείωσης, ο βοηθητικός διάδρομος που τροχοδρομούν τα αεροσκάφη από τον κύριο διάδρομο μέχρι το χώρο στάθμευσης.\nΤέτοια έργα, όπως καταγγέλλει ο βουλευτής της ΝΔ, θέτουν σε άμεσο κίνδυνο ολόκληρη την συμφωνία παραχώρησης των 14 αεροδρομίων. «Σήμερα, η κυβέρνηση προσπαθεί με κάθε τρόπο να τινάξει στον αέρα την όλη επένδυση», τονίζει ο ίδιος. «Κι όλα αυτά για να ικανοποιήσει τους μικροκομματικούς της στόχους και τις ιδεοληψίες της».\n*Τα 14 αεροδρόμια είναι της Θεσσαλονίκης, της Κέρκυρας, των Χανίων, της Κεφαλονιάς, της Ζακύνθου, του Ακτίου, της Καβάλας, της Ρόδου, της Κω, της Σάμου, της Μυτιλήνης, της Μυκόνου, της Σαντορίνης και της Σκιάθου.


Σάκης Κατσούλης: Παραδέχεται πρώτη φορά ότι είναι ζευγάρι με την Μαριαλένα Ρουμελιώτη - Fanpage\nΜετά από δεκάδες φορές που ο Σάκης Κατσούλης έχει αρνηθεί να απαντήσει στο αν είναι ζευγάρι με τη Μαριαλένα, τελικά το αποκάλυψε και δεν έμεινε μόνο στην αποκάλυψη ότι είναι μαζί αλλά εξομολογήθηκε πως θέλει η Μαριαλένα να είναι η μητέρα των παιδιών του.\n«Το Survivor έπαιξε καταλυτικό ρόλο στο να ξαναέρθουμε κοντά με τη Μαριαλένα. Προσπάθησα πάρα πολύ για να ξαναείμαστε μαζί, από το πρώτο διάστημα. Προσπαθούσα σχεδόν έξι μήνες για να γίνουμε ζευγάρι.\nΗ δεύτερη ευκαιρία νομίζω δόθηκε και από τους δυο. Θα ήθελα η κάθε μέρα να είναι καλύτερη από τη χθεσινή. Αυτό παλεύω σε όλους τους τομείς της ζωής μου. Έχει περάσει από το μυαλό μου ότι θέλω να είναι η μητέρα των παιδιών μου» είπε ο Σάκης Κατσούλης.\nΌσο για το αν έχει αποκατασταθεί η σχέση του με τη μητέρα της Μαριαλένας, είπε:\n«Δε μπορώ να μπω στο μυαλό κανενός και δεν θα το κάνω. Δε της κρατάω κακία γιατί είχε το παιδί της στην άλλη άκρη του κόσμου. Όσοι κρίνουν ας βάλουν τον εαυτό τους σε αυτή τη θέση. Όταν έχεις το παιδί σου στην άλλη άκρη του κόσμου μπορείς να πιστεύεις ότι θες.\nΌταν ένας δημοσιογράφος σε προσεγγίζει και σου λέει ότι πρέπει να μιλήσεις για να βελτιώσεις την εικόνα της κόρης σου, δε μπορείς να ξέρεις αν σου λέει αλήθεια. Δεν έχεις την κριτική ικανότητα να το κάνεις, δεν έχει να κάνει με την εξυπνάδα αυτό αλλά με την εμπειρία στην τηλεόραση. Το ίδιο ισχύει και για τον παππού μου» κατέληξε ο Σάκης Κατσούλης.\nΟ Σάκης Κατσούλης παραχώρησε αυτή την συνέντευξη στην εκπομπή Status και τον δημοσιογράφο Κωνσταντίνο Καμέα, απόσπασμα της οποίας είδαμε στην εκπομπή Super Κατερίνα.\nΡαμόνα Βλαντή: Επική πτώση από την καρέκλα στο Style me Up\n10 Μήνες Χωρίς Τον Τόλη: Ραγίζει Καρδιές Η Ανάρτηση Της Άντζελας Γκερέκου Για Τον…


ΑΛΗΘΕΙΑ: Κοινωνική προσφορά του κινήματος "Χωρίς Μεσάζοντες" η σημερινή διανομή μανταρινιών και λεμονιών στην Κατερίνη. (ΒΙΝΤΕΟ-ΦΩΤΟ)\nΚοινωνική προσφορά του κινήματος "Χωρίς Μεσάζοντες" η σημερινή διανομή μανταρινιών και λεμονιών στην Κατερίνη. (ΒΙΝΤΕΟ-ΦΩΤΟ)\nΜανταρίνια και λεμόνια στην τιμή των 0,50 λεπτών του ευρώ το κιλό και σε συσκευασίες των 6 κιλών, διένειμαν το πρωί της Κυριακής τα μέλη του κινήματος "Χωρίς Μεσάζοντες" στο πάρκινγκ των Δικαστηρίων Κατερίνης.\nΌπως ήταν φυσικό μέσα σε διάστημα δυο ωρών διατέθηκαν όλα τα προϊόντα, με τους πολίτες να εκτιμούν την προσπάθεια του κινήματος και των εθελοντών να προσφέρουν σε πολύ χαμηλή τιμή ποιοτικά προϊόντα σε μια μάλιστα δύσκολη οικονομική περίοδο.\nΣυνολικά περισσότερες από 388 οικογένειες της περιοχής μας παρήγγειλαν και παρέλαβαν μανταρίνια και λεμόνια από το κίνημα "Χωρίς Μεσάζοντες".\nΜάλιστα τα μέλη του κινήματος διενήργησαν και δειγματοληπτικούς ελέγχους στις συσκευασίες για να διαπιστώσουν οι πολίτες αν οι παραγγελίες τους ανταποκρινότανε στις ποσότητες που είχαν δηλωθεί (βάρος, κ.α.).\nΠερισσότερες φώτο από την διανομή:\nΣτην κάμερα της "ΑΛΗΘΕΙΑΣ" μίλησαν για την διανομή τα μέλη του κινήματος "Χωρίς Μεσάζοντες":\nΕτικέτες ΕΘΕΛΟΝΤΙΚΗ ΟΜΑΔΑ ΔΡΑΣΗΣ ΝΟΜΟΥ ΠΙΕΡΙΑΣ, ΛΕΜΟΝΙΑ, ΜΑΝΤΑΡΙΝΙΑ, Χωρίς Μεσάζοντες


Σε εστία κορωνοϊού εξελίχθηκαν οι φυλακές Διαβατών | Sahiel.gr\nΑρχική»ΚΟΙΝΩΝΙΑ»Σε εστία κορωνοϊού εξελίχθηκαν οι φυλακές Διαβατών\nΣε εστία κορωνοϊού εξελίχθηκαν οι φυλακές Διαβατών\nΣε εστία κορωνοϊού εξελίχθηκαν οι φυλακές Διαβατών καθώς έως τώρα έχουν εντοπιστεί 21 κρούσματα σε κρατούμενους και σωφρονιστικούς υπαλλήλους.\nΣυνολικά 15 κρατούμενοι μεταφέρθηκαν σε εφημερεύοντα δημόσια νοσοκομεία και παραμένουν σε ειδικά κελιά, όπως επίσης και 6 σωφρονιστικοί υπάλληλοι που νοσούν, τέθηκαν σε καραντίνα, με τον έναν από αυτούς να νοσηλεύεται με πνευμονία στο ΑΧΕΠΑ.\nΌπως καταγγέλλει στο GRTimes ο πρόεδρος της Ένωσης Σωφρονιστικών Υπαλλήλων Θεσσαλονίκης Δήμος Παπαθανασίου ο ΕΟΔΥ έδειξε αδιαφορία στις εκκλήσεις για τεστ:«Ο ΕΟΔΥ δεν μας άκουσε για να λύσει το πρόβλημα ενώ συνεχίζει να μας αγνοεί. Η Ένωση μας εγκαίρως έκρουσε τον κώδωνα του κινδύνου. Ο κορωνοϊός εξαπλώνεται στη φυλακή. Οι συνάδελφοι εξετάστηκαν όλοι και κάποιοι απ’ αυτούς με δικά τους έξοδα. Ύστερα από φιλότιμες προσπάθειες της διοίκησης, μόλις εμφάνισαν συμπτώματα, οι κρατούμενοι μεταφέρθηκαν στα εφημερεύοντα νοσοκομεία και υποβλήθηκαν σε τεστ ανίχνευσης του κορωνοϊού. Ζητούμε να έρθει κλιμάκιο του ΕΟΔΥ στη φυλακή για να εξετάσει του πάντες, κρατούμενους και προσωπικό».\nΕΟΔΥ καραντίνα Κορονοϊός φυλακές Διαβατών


Φορολογικά Κίνητρα της Ελλάδας για τους Ψηφιακούς Νομάδες το 2021 - Digital Nomads\nΟι digital nomads που επιθυμούν να μείνουν στην Ελλάδα δύο χρόνια, μεταφέροντας σε αυτή τη φορολογική τους έδρα, μπορούν να εξοικονομήσουν σημαντικά ποσά, λαμβάνοντας από το ελληνικό κράτος μια εξαιρετικά μεγάλη μείωση της φορολογίας τους.\nΣύμφωνα με το αρ. άρθρο 40 παρ.1 Ν.4758/2020,ΦΕΚ A` 242/04.12.2020, η ελληνική κυβέρνηση τροποποίησε το υφιστάμενο φορολογικό πλαίσιο για εγκατάσταση προσώπων στην Ελλάδα από την αλλοδαπή για την άσκηση επιχειρηματικής δραστηριότητας.\nΣύμφωνα με το αρ. 5 Γ του Κώδικα Φορολογικής Νομοθεσίας (ν. 4172/2013) πρόσωπα που μεταφέρουν τη φορολογική τους κατοικία στην Ελλάδα με σκοπό να ασκήσουν ατομική επιχειρηματική δραστηριότητα στην Ελλάδα έχουν έκπτωση φόρου 50% από αυτό που κανονικά θα πλήρωναν. Παράλληλα απαλλάσσονται από την εισφορά αλληλεγγύης του αρ. 43Α. Αυτή η ενέργεια φέρνει αυτομάτως την Ελλάδα στις πρώτες θέσεις των προορισμών που παρέχουν σημαντικά φορολογικά κίνητρα για μεταφορά έδρας.\nΗ έκπτωση 50% στη φορολόγηση καθώς και στην εισφορά αλληλεγγύης ισχύει για τα 7 επόμενα έτη από την ημέρα εγκατάστασης (Αρ. 5Γ παρ. 7 ν. 4172/2013).\nΝα μην ήταν φορολογικός κάτοικος Ελλάδος τα προηγούμενα πέντε (5) από τα έξι (6) έτη πριν τη μεταφορά της φορολογικής έδρας στην Ελλάδα. Δηλαδή με απλά λόγια στην προηγούμενη εξαετία πριν την μεταφορά, να μην είχε ξανα υπάρξει φορολογικός κάτοικος Ελλάδας για τουλάχιστον (πέντε χρόνια). Για λιγότερα χρόνια δεν υπάρχει πρόβλημα.\nΗ προηγούμενη φορολογική του έδρα να ήταν στην Ευρωπαϊκή Ένωση ή στον Ευρωπαϊκό Οικονομικό Χώρο ή σε κάποιο άλλο κράτος που η Ελλάδα έχει διακρατική συμφωνία στον τομέα της φορολογίας.\nΔηλώνει ότι θα παραμείνει στην Ελλάδα για τα επόμενα δύο χρόνια τουλάχιστον.\nΗ διαδικασία ένταξης στο προνομιακό πρόγραμμα για τους ψηφιακούς νομάδες δεν γίνεται αυτόματα αλλά απαιτείται αίτηση στην αρμόδια υπηρεσία.\nΗ αίτηση υποβάλλεται στη φορολογική διοίκηση-\nΟι αιτήσεις γίνονται από 01/01 έως 31/07 κάθε χρόνου. Αλλιώς η αίτηση θα φορά για εγκατάσταση τον επόμενο χρόνο.\nΕντός 60 ημερών η φορολογική διοίκηση αποφασίζει για την αίτηση και την εγκρίνει εφόσον πληρούνται οι προϋποθέσεις που αναφέρθηκαν παραπάνω.\nΔεν υπάρχει περιορισμένος αριθμός θέσεων. Στο πρόγραμμα μπορούν να ενταχθούν όλοι όσοι πληρούν τα κριτήρια.\nΑναμένεται σύντομα να εκδοθούν από τη διοίκηση περισσότερες οδηγίες σχετικά με λεπτομέρειες της ένταξης, τα απαραίτητα δικαιολογητικά καθώς και το χρόνο έναρξης υποβολής αιτήσεων.\nΔιαβάστε επίσης για τις ενέργειες του ελληνικού κράτους σχετικά με την έκδοση βίζας για ψηφιακούς νομάδες.


Πρόκληση η ανάπτυξη της κρουαζιέρας | Η ΚΑΘΗΜΕΡΙΝΗ\nΟι δαπάνες του κλάδου της κρουαζιέρας ανήλθαν στα 119,9 δισ. παγκοσμίως το 2015.\n6 Ιανουαρίου, 2016 06.01.2016 • 10:34\nΜεγάλη πρόκληση για την Ελλάδα, έναν από τους πλέον αγαπημένους προορισμούς τουριστών παγκοσμίως, αποτελεί η δυνατότητά της να εκμεταλλευτεί τους υψηλούς ρυθμούς που σημειώνει η κρουαζιέρα διεθνώς. Mε σχεδόν 24 εκατομμύρια επιβάτες, οι οποίοι αναμένεται να ταξιδέψουν παγκοσμίως το 2016, o κλάδος της κρουαζιέρας δεν δείχνει σημάδια κόπωσης. Παρουσιάζει αντιθέτως κατακόρυφη αύξηση συγκριτικά με τα 15 εκατ. επιβατών μόλις 10 χρόνια πριν ή ακόμη και το 1,4 εκατ. το 1980, όταν η Διεθνής Ενωση Κρουαζιέρας (CLIA) άρχισε να παρακολουθεί την επιβατική κίνηση. Η CLIA σημειώνει ότι οι εταιρείες κρουαζιέρας που είναι μέλη της θα δρομολογήσουν 27 νέα ποντοπόρα κρουαζιερόπλοια, ποταμόπλοια και άλλα ειδικά κρουαζιερόπλοια το 2016, μια επένδυση συνολικού ύψους άνω των 6,5 δισ. μόνο για τα ποντοπόρα κρουαζιερόπλοια.\nΟι ταξιδιωτικοί πράκτορες δέχονται επίσης πολύ μεγαλύτερη ζήτηση για τα ταξίδια κρουαζιέρας. Οκτώ στους δέκα ταξιδιωτικούς πράκτορες, μέλη της CLIA, δήλωσαν πως αναμένουν αύξηση στις πωλήσεις κρουαζιέρας το 2016 σε σχέση με πέρυσι. «Σε μια προσπάθεια να γίνει η κρουαζιέρα η καλύτερη δυνατή εμπειρία διακοπών, ο κλάδος συνεχίζει να εξελίσσεται, ενισχύοντας την άποψη ότι υπάρχει πραγματικά μια κρουαζιέρα για κάθε στυλ ταξιδιώτη και προϋπολογισμό», δήλωσε ο Cindy D’ Aoust, αναπληρωτής διευθύνων σύμβουλος της CLIA. «Δημιουργώντας μοναδικά πλοία, νέες εμπειρίες και πρόσβαση σε προορισμούς σε όλο τον κόσμο, η εξέλιξη, το ενδιαφέρον και η αξία της κρουαζιέρας συνεχίζουν να οδηγούν στη συνολική ανάπτυξη του κλάδου». Η κρουαζιέρα έχει θετικό αντίκτυπο στην οικονομία σε παγκόσμιο επίπεδο.\nΟι δαπάνες του κλάδου της κρουαζιέρας ανήλθαν στα 119,9 δισ. παγκοσμίως κατά την τελευταία χρήση, προσφέροντας πλήρη απασχόληση σε 939.232 υπαλλήλους, με συνολικό εισόδημα 39,3 δισ., εκτιμά η CLIA. Το 2014 τα συνολικά έσοδα της Ελλάδας από την κρουαζιέρα άγγιξαν μετά βίας τα 506 εκατ. ευρώ, κατατάσσοντάς την 8η σε ευρωπαϊκό επίπεδο, όταν η Ισπανία εισέπραξε άνω του 1,2 δισ. ευρώ. Η Ιταλία που διατηρεί την πρωτοκαθεδρία της ευρωπαϊκής αγοράς, με μερίδιο 21,3%, έβαλε στα ταμεία της 4,6 δισ. ευρώ, όπως δημοσιοποίησε πριν από μερικούς μήνες η CLIA, στην ετήσια έκθεση «Contribution of Cruise Tourism to the Economies of Europe 2015 Edition». Να σημειωθεί πως η CLIA έχει εκφράσει επανειλημμένως στην ελληνική πολιτεία την επιδίωξή της να αναλάβει βελτιωτικά έργα για τις λιμενικές υποδομές υπό δημόσια διαχείριση, το οποίο χαρακτηρίζεται το μεγαλύτερο πρόβλημα για τις εταιρείες κρουαζιέρας.\nΤο 2015 έκλεισε με συνολικά 471 κρουαζιερόπλοια, μέλη της CLIA, στις θάλασσες, ενώ επιπλέον 27 ποντοπόρα κρουαζιερόπλοια, ποταμόπλοια και άλλα ειδικά κρουαζιερόπλοια προγραμματίζεται να βρεθούν εν ενεργεία φέτος. Οδηγός της ανάπτυξης είναι η Ασία όπου πριν από πέντε χρόνια τα ταξίδια κρουαζιέρας ήταν σχεδόν άγνωστα και σήμερα η περιοχή είναι η ταχύτερα αναπτυσσόμενη. Μεταξύ 2012 και 2014, ο αριθμός των επιβατών αυξήθηκε από 775.000 σε περίπου 1,4 εκατ., μέσο ετήσιο ποσοστό αύξησης 34%. Και η Αυστραλία σημειώνει όμως αύξηση-ρεκόρ, καθώς μέσα σε δέκα χρόνια, οι επιβάτες κρουαζιέρας της Αυστραλίας έχουν αυξηθεί κατά έξι φορές.